9 Punca Jubin Lantai Meletup & Cara Penyelesaian

Kenapakah Jubin lantai meletup dan apakah punca-puncanya? Artikel ini akan membincangkan punca kepada masalah jubin meletup dan cara penyelesaian.

Memiliki rumah yang selesa menjadi impian bagi setiap pasangan yang baru sahaja mendirikan rumah tangga. Kegembiraan di saat menerima kunci bagi rumah pertama tidak dapat digambarkan. Lebih-lebih lagi jika rumah idaman anda merupakan rumah yang direka khas mengikut kehendak anda.

Saya yakin semua bersetuju bahawa tidak lengkap bagi sesebuah rumah jika tidak mempunyai lantai berjubin. Malah, faktor pemilihan warna, corak dan jenis jubin juga memainkan peranan penting dalam menilai keunikan dan keindahan hiasan di dalam rumah.

Tetapi tahukah anda lantai berjubin juga boleh meletup?

Masih banyak masyarakat kita tidak mengetahui mengenai jubin meletup. Ada yang menyangka jubin meletup disebabkan pergerakan tanah atau aktiviti paranormal berlaku di rumah mereka. Bunyi letupan seakan-akan letupan mercun papan semasa perayaan Tahun Baru Cina dapat didengari dengan jelas di dalam seluruh rumah. Hal ini akan membuatkan pemilik dan penghuni rumah berasa panik dan resah.

Anda tidak lagi perlu panik dan risau setelah membaca artikel ini. Di dalam artikel kali ini, kita akan bersama-sama memahami jubin meletup dengan lebih terperinci.

Kenapa anda perlu ambil tahu perkara ini?

Sekiranya anda berimpian ingin mendiami rumah yang direka khas sendiri oleh anda, antara perkara yang penting untuk anda ambil berat adalah pemilihan jubin dan kontraktor pemasangan jubin. Seperti mana yang kita sedia maklum, jubin banyak digunakan di lantai rumah, di tangga dan juga di tandas. Perkara jubin meletup mesti dititikberatkan oleh anda kerana sudah semestinya anda mahu jubin yang dipasang itu dapat bertahan lama atau anda perlu membayar kos pemasangan semula jubin bukan sahaja dengan wang ringgit, malahan masa dan keselamatan penghuni di rumah anda.

Kejadian jubin meletup ini tidak semestinya berlaku pada ruang atau kawasan terbuka seperti di ruang tamu, tetapi ia juga masih boleh berlaku di kawasan-kawasan yang tertindih seperti rak buku, almari baju dan juga di bawah katil.  Di sini anda boleh membayangkan bagaimana leceh dan menyukarkan anda untuk mencari ruang baharu untuk mengalihkan perabot-perabot supaya dapat menggantikan jubin-jubin yang telah meletup tersebut.

Andai kata wang ringgit bukanlah masalah utama buat anda, mungkin anda perlu memandang ia dari segi keselamatan penghuni di dalam rumah anda. Mempunyai anak kecil atau mungkin cucu-cicit anda yang masih di dalam proses ‘meneroka’ alam dunia, kecederaan sama ada kecil mahupun serius mungkin boleh berlaku. Perlu diingatkan bahawa kejadian jubin meletup ini merupakan suatu perkara yang di luar jangkaan untuk mengetahui bilakah ianya akan berlaku.

Adakah Saiz Jubin Punca Kepada Masalah ini?

Segelintir masyarakat berpendapat saiz jubin memainkan peranan dalam kejadian jubin meletup ini. Pada hakikatnya, saiz jubin bukanlah masalah atau punca utama untuk membuat jubin meletup. Malah boleh dikatakan pemilihan saiz jubin tiada kaitan untuk menjadikan jubin anda meletup.

Jadi, apakah punca-punca yang menyebabkan jubin meletup?

Punca Jubin Lantai Meletup

1. Komposisi Bahan Lekatan

Terlalu awal untuk meletakkan segala punca kejadian jubin meletup ini ke tangan kontraktor yang memasang jubin. Namun tidak juga dapat dinafikan segelintir pihak kontraktor yang tidak atau kurang berkemahiran dalam pemasangan jubin tetapi masih mahu mengambil upah pemasangan jubin.

Untuk mengurangkan kos bahan pelekat jubin, kebiasaannya pihak kontraktor ada yang akan melebihkan bancuhan simen ke dalam pelekat jubin. Ini akan mengurangkan komposisi lekatan di antara jubin dengan permukaan lantai simen.

2. Ruang Udara Di Bawah Jubin

Kaedah pemasangan jubin yang kurang baik boleh mengakibatkan banyak ruang udara yang terkumpul di bawah permukaan jubin. Untuk 100% tiada rongga udara pada bancuhan pelekat jubin agak sukar dilaksanakan, namun sebaik-baiknya pihak kontraktor perlu memastikan tiada gelembung udara semasa proses memasang jubin.

3. Lokasi Pemasangan Jubin

Faktor lokasi ruang untuk memasang jubin juga mempengaruhi jubin meletup. Sebagai contoh, jika rumah anda mempunyai dua tingkat, maka tingkat pertama yang paling hampir dengan permukaan tanah paling berisiko mengalami kekerapan perubahan haba.

Kesan perubahan haba yang ketara pada sebelah siang dan pada sebelah malam akan mempercepat proses pengembangan dan pengecutan pada jubin di lantai rumah anda. Oleh itu, bahagian bawah rumah adalah lebih baik menggunakan lantai lain seperti marmar, SPC(Stone Powder Compound) dan lain-lain jenis lantai yang berada di pasaran.

4. Jubin Terlalu Rapat

Jubin mengalami proses pengembangan dan pengecutan. Ini secara langsung akan membuatkan jubin di lantai rumah anda akan mula mengembung atau melengkung seterusnya akan berlakulah kejadian jubin meletup tersebut. Oleh yang demikian, jubin tidak boleh dipasang terlalu rapat dengan jubin yang lain bagi memberi sedikit ruang untuk pengembangan dan pengecutan jubin.

5. Permukaan Lantai yang Tidak Rata

Kerataan permukaan lantai sebelum memulakan kerja pemasangan jubin sangat memainkan peranan untuk mengelakkan kejadian jubin meletup daripada berlaku. Menjadi tanggungjawab sebagai seorang kontraktor pemasangan jubin untuk memastikan permukaan lantai telah betul-betul rata bagi memastikan kualiti pemasangan jubin dengan lantai adalah sekata. Jika permukaan tidak rata, banyak pelekat jubin yang akan digunakan dan secara tidak langsung kos pemasangan jubin juga akan meningkat.

6. Permukaan Lantai yang Berpasir

Kebersihan simen pada lantai setelah kering juga begitu penting. Tidak semua pihak kontraktor akan membersihkan terlebih dahulu permukaan simen pada lantai sebelum memulakan proses pemasangan jubin. Serpihan pasir halus boleh menjejaskan mutu kerja pemasangan jubin disebabkan ketidak seragaman lekatan di antara jubin dan permukaan lantai. Akibatnya jubin tidak dilekatkan dengan sempurna dengan permukaan lantai.

7. Serapan Air Pada Jubin

Kadar serapan air pada jubin bergantung mengikut jenis jubin. Jubin jenis porselin kurang menyerap air berbanding jubin jenis seramik. Dengan membasahkan bahagian belakang jubin sebelum mula memasang sedikit sebanyak dapat membantu mengurangkan risiko jubin menyerap air yang banyak daripada pelekat jubin.

Jika pelekat jubin mengering disebabkan penyerapan air yang banyak oleh jubin, hal yang membimbangkan adalah jubin tidak sempat untuk betul-betul melekat pada permukaan lantai. Jubin yang menyerap banyak air daripada pelekat jubin ini akan mudah mengembang dan menolak bahagian sambungan jubin bersebelahannya sehinggalah jubin akan mula sedikit melengkung dan pada masa tertentu akan berlakulah jubin meletup.

8. Tidak Dibiarkan Kering Sepenuhnya

Perkara yang sama juga boleh terjadi jika anda atau pihak kontraktor pemasangan terlalu awal mengemop jubin lantai. Jubin yang baru sahaja selesai dipasang perlu dibiarkan mengering dengan memberi pengudaraan yang baik sebelum melakukan proses mengemop lantai.

9. Penggunaan Jubin Terpakai

Anda pasti akan teruja apabila melihat jubin yang nampak menarik dan cantik. Namun hakikatnya jubin tersebut adalah jubin yang pernah digunakan. Tidak hairanlah harga jualan untuk jubin tersebut begitu murah. Perkara yang anda perlu lebih berhati-hati ketika memilih jubin terpakai adalah dengan memastikan permukaan jubin masih elok dan rata.

Tetapi masih tidak digalakkan untuk anda membeli jubin terpakai jika jubin itu digunakan di dalam ruang kediaman anda kerana anda tidak pasti bagaimanakah caranya jubin itu digunakan sebelumnya dan cara mereka menanggalkan jubin tersebut. Maka adalah lebih baik anda membeli dan memilih jubin baharu dan yang berkualiti tinggi supaya dapat mengelakkan pemasangan jubin buat kali kedua pada masa yang sangat singkat.

Cara Mengatasi Masalah Jubin Lantai Meletup

1. Gunakan Pelekat Jubin Sahaja

Untuk memudahkan kontraktor pemasangan jubin, terdapat banyak pengeluar campuran simen dan gam khas untuk kerja-kerja pemasangan jubin. LAFARGE Quick Mix Superbond 369 antara campuran simen dan gam pelekat yang dijual di pasaran sangat mudah digunakan hanya perlu dibancuh dengan air dan dikacau. Proses ini lebih memudahkan dan dapat membantu kontraktor memasang jubin dengan lebih sempurna.

2. Lantik Kontraktor yang Berpengalaman

Kita sudah tentu ingin menggunakan khidmat kontraktor yang murah. Tetapi adakah servisnya betul-betul berbaloi. Jika cara lekatan jubin tersebut tidak betul, sudah tentu jubin yang baru itu akan meletup bila-bila masa sahaja. Ketika jubin itu meletup, sudah tentu ia akan memakan bajet berpuluh ribu. Oleh itu, pilih kontraktor yang benar-benar berpengalaman

3. Gunakan lantai selain jubin

Terdapat pelbagai jenis lantai yang lain seperti menggunakan lantai marmar, SPC, Laminated wood, kayu parkir dan sebagainya. Tetapi risiko-risiko lain akan timbul pula bila menggunakan lantai yang berasaskan kayu kerana ia boleh kembang bila terkena air ataupun dimakan anai-anai. Maka, anda perlu buat pemilihan yang bijak untuk mengelakkan perkara yang tidak diingini pada masa hadapan.

Ketahui hak-hak anda sebagai pemilik rumah yang mengupah kontraktor untuk memasang jubin. Anda berhak untuk memantau hasil kerja dan kualiti bahan yang pihak kontraktor anda gunakan.

Mungkin anda tiada pengalaman dalam hal-hal sebegini. Maka sebaiknya, anda membuat sedikit kajian harga dengan bertanyakan kepada penjual barangan pertukangan di kedai-kedai mereka. Pada kebiasaannya, penjual barangan pertukangan pasti tidak lokek dan akan membantu anda dalam mengirakan kos dan jumlah sebenar yang anda perlukan untuk memasang jubin di rumah anda.

Pastikan anda telah mengira keseluruhan saiz yang memerlukan pemasangan jubin sebelum ke kedai barangan pertukangan.

Apakah yang anda boleh lakukan untuk mengesan jubin meletup sebelum ia berlaku?

Kontraktor pemasangan jubin yang mahir pasti akan melakukan pemeriksaan semula pada setiap jubin yang dipasang sebelum jubin mula mengering. Akan timbul masalah besar sekiranya terdapat ruang kosong atau lopong pada bawah jubin. Kawasan yang lopong ini akan lebih berpotensi untuk mudah meletup kerana ia tidak dibantu oleh simen dan gam untuk mengelakkan kawasan tersebut mengembung atau melengkung. Selain itu, Kawasan lopong ini juga sudah semestinya akan lebih mudah untuk pecah jika berlaku hentakan kuat pada permukaan jubin tersebut.

Anda sebagai pemilik rumah perlu mengenal pasti kawasan lopong pada jubin di setiap ruang kediaman anda dengan cara mengetuk menggunakan belakang batang penukul. Anda berhak untuk meminta pihak kontraktor untuk membaiki semula jubin-jubin yang tidak dipasang dengan baik.

Ingat! Anda perlu memastikan rumah impian anda disiapkan dengan baik dan dalam keadaan yang selamat dengan mendapatkan jaminan daripada pihak kontraktor pemasangan jubin.

Jubin bukan sahaja digunakan di kawasan kediaman. Ia juga digunakan di premis-premis perniagaan. Sekiranya anda memiliki premis perniagaan dan ingin melakukan pengubahsuaian premis anda, pastikan anda mengambil berat khususnya semasa proses pemasangan jubin.

Masalah Jubin Meletup – LaeceramikoCara Bancuhan Simen Pelekat Jubin/Mozek – Anuarsid Channels Youtube


Jantung Bengkak: Punca, Simptom dan Rawatan

Apakah punca jantung bengkak (hypertrophy)?Artikel ini akan membincangkan berkenaan punca, simptom dan rawatan kepada masalah ini.

Kondisi jantung bengkak sememangnya agak sinonim dengan pesakit yang lebih berusia. Namun, tahukah anda bahawa jantung bengkak bukanlah satu penyakit malah ianya adalah disebabkan oleh penyakit-penyakit lain yang membawa kebawa kepada keadaan tersebut? Apakah penyakit-penyakit yang boleh membuatkan jantung kita bengkak atau membesar? Ikuti artikel ini untuk mengetahui selanjutnya tentang kondisi ini.

Jantung yang bengkak adalah jantung yang membesar melebihi saiz normal dan kebiasaannya, ia berpunca daripada sama ada kerosakan pada otot jantung atau keadaan yang membuatkan jantung berkerja melebihi kemampuannya.

Contohnya, ketika hamil, jantung akan bekerja lebih keras untuk mengepam darah lebih kuat daripada biasa namun perubahan ini adalah normal. Antara punca utama jantung bengkak ialah darah tinggi dan serangan jantung. Serangan jantung berpunca daripada sekatan pada pembuluh darah arteri koronari oleh kolesterol atau darah beku.

Oleh itu, ia akan merosakkan sel-sel jantung yang sihat dan seterusnya akan menyebabkan otot jantung semakin lemah untuk mengepam darah dengan lebih efisien. Keadaan jantung yang lemah ini akan memaksa otot jantung untuk mengepam darah lebih efisien. Oleh itu, jantung akan berubah menjadi lebih besar bagi membendung masalah ini. Jantung juga boleh menjadi besar tanpa sebab tertentu dan kondisi ini dipanggil ‘idiopathic cardiomegaly’.

Antara punca-punca lain termasuklah:

Tekanan darah tinggi dalam paru-paru (pulmonary hypertension). Bahagian kanan jantung perlu bekerja lebih keras untuk mengepam darah ke paru-paru dan boleh mengakibatkan bengkan jantung pada sebelah kanan (kebanyakan jantung bengkak di sebelah kiri).Kurang sel darah merah (anemia) yang mengakibatkan kekurangan sel darah merah untuk membawa tahap oksigen yang betul ke tisu badan. Jantung mesti mengepam lebih banyak darah untuk mengimbangi kekurangan oksigen dalam darah.Masalah kelenjar tiroid. Kedua-dua kelenjar tiroid yang tidak aktif dan kelenjar tiroid yang terlalu aktif boleh menyebabkan masalah jantung bengkak.Pengumpulan cecair dalam kantung di sekeliling jantung.Penyakit injap jantung.Kecacatan jantung daripada lahir yang boleh mengubah otot jantung menjadi lebih besar dan lemah seperti jantung berlubang.Jantung golongan atlet yang kerap bersukan biasanya akan membesar namun tidak dianggap sebagai penyakit dan tidak memerlukan rawatan.

Anda mempunyai risiko yang lebih tinggi untuk mengalami bengkak jantung sekiranya anda:

Mempunyai ahli keluarga yang mempunyai kondisi yang sama.Kerap minum minuman keras dan mengambil dadah.Tekanan darah tinggi, kolesterol tinggi dan kencing manis.Pernah mengalami serangan jantung.Gaya hidup tidak sihat.

Sesetengah pesakit tidak mengalami apa-apa simptom. Namun, sesetengah orang boleh mengalami simptom-simptom berikut:

Sesak nafas, terutamanya semasa berbaringSesak nafas ketika baru bangun daripada tidurIrama jantung tidak teratur (aritmia)Bengkak (edema) di perut atau di kaki

Doktor akan bertanyakan sejarah penyakit jantung anda dan melakukan pemeriksaan pada bahagian dada anda seperti mendengar degupan jantung anda menggunakan stetoskop. Antara pemeriksaan lain yang akan dilakukan untuk mengesahkan dengan lebih lanjut keadaan jantung anda termasuklah:

X-ray dada.Elektrokardiogram (EKG) untuk merekod dan memantau aliran elektrik jantung anda. Echocardiogram untuk melihat saiz jantung, ketebalan dindingnya, keadaan injapnya dan keupayaannya untuk mengepam aliran darah dengan lancar.CT scan untuk mengambil rakaman jantung dan melihat aliran darah jantung.MRI, untuk melihat tisu jantung.

Bengkak jantung boleh dicegah dengan mengamalkan gaya hidup sihat atau dengan merawat puncanya. Contoh ubat-ubatan yang selalu diberikan kepada pesakit jantung termasuklah ubat untuk mencairkan darah, pil diuretik untuk mengurangkan lebihan garam dan air dalam badan, ubat untuk menurunkan tekanan darah dan ubat untuk membetulkan aliran elektrik pada jantung anda yang boleh mengakibatkan jantung bengkak.

Bergantung kepada punca jantung bengkak juga, sesetengah pesakit akan disarankan untuk menjalani pembedahan dan antara prosedur yang dilakukan termasuklah:

Implan untuk membetulkan aliran elektrik pada jantung anda dan menjadikan degupan jantung lebih teratur.Pembedahan untuk membaiki atau menggantikan injap jantung yang rosak.Pembedahan untuk membuat pintasan pada arteri koronari yang tersumbat seperti meletakkan stent setelah serangan jantung.

Antara cara untuk mencegah jantung bengkak termasuklah:

Mengambil ubat darah tinggi, kolesterol dan kencing manis yang telah diberikan doktor.Makan makanan yang berkhasiat dan seimbang.Bersenam dan bersukan.Mengelak minuman beralkohol dan mengambil dadah.

Adakah ubat-ubatan ini selamat digunakan ketika mengandung dan menyusukan bayi?

Mungkin anda juga tertanya-tanya sekiranya adakah ubat-ubatan ini selamat untuk ibu yang mengandung dan menyusukan bayi?

Ibu yang mengandung haruslah mengambil tahu bahawa sesetengah ubat-ubatan ini tidak selamat untuk bayi dalam kandungan seperti: ACE inhibitor (mengurangkan tekanan darah), ARB (mengurangkan tekanan darah) dan warfarin (ubat cair darah). Bagi ibu yang menyusukan bayi pula, ACE inhibitor dan ARB tidak selamat digunakan untuk beberapa minggu pertama setelah kelahiran anak manakala ubat warfarin selamat digunakan kerana tidak bercampur ke dalam susu ibu.

Untuk mengetahui dengan lebih lanjut, anda dinasihatkan untuk bertanyakan doktor anda untuk mendapat nasihat yang lebih tepat berdasarkan kondisi anda.

Kebanyakan pesakit yang mendapatkan rawatan lebih awal akan mendapat kesan yang lebih baik., Jantung akan kembali ke saiz biasa selepas rawatan  dalam sesetengah orang seperti wanita hamil atau pesakit yang mendapat jangkitan kuman. Namun begitu, jika anda mempunyai penyakit kronik, keberangkalian untuk jantung kembali ke saiz normal adalah sangat rendah dan anda sangat disarankan untuk mengambil ubat yang telah diberikan doktor untuk melambatkan komplikasi-komplikasi jantung bengkak.

Jenis-jenis komplikasi adalah bergantung kepada bahagian jantung yang bengkak iaitu sama ada pada bahagian kiri atau kanan jantung. Ia juga bergantung kepada puncanya. Antara komplikasi-komplikasi yang boleh terjadi termasuklah:

Kegagalan jantung. Kegagalan jantung berlaku jika ruang jantung bawah kiri (ventrikel kiri) membesar. Oleh itu, jantung tidak dapat mengepam darah dengan efisien ke seluruh badan.Pembentukan darah beku dalam saluran darah. Gumpalan darah beku yang tersekat di saluran darah jantung boleh mengakibatkan serangan jantung manakala sekiranya tersekat di bahagian saluran darah yang menuju ke otak, ia akan menyebabkan strok.Injap jantung bocor (regurgitation). Jantung yang membesar boleh menarik dinding jantung dan mengakibatkan injap jantung tidak berupaya untuk ditutup rapat semasa jantung sedang mengepam darah. Oleh itu, darah akan mengalir ke belakang melalui lubang yang tidak tertutup rapat ini dan menghasilkan kebocoran. Aliran darah yang bocor ini akan menghasilkan bunyi tambahan pada jantung sekiranya didengar melalui stetoskop namun kebiasaannya tidak membahayakan.

Enlarged heart (cardiomegaly): What it is, symptoms & treatment. Cleveland Clinic. (n.d.). Mayo Foundation for Medical Education and Research. (2022, May 4). Enlarged heart. Mayo Clinic. Hoffman, M. (n.d.). What is an enlarged heart (cardiomegaly)? WebMD.


Jantung Berdebar: Punca, Simptom dan Rawatan

Apakah punca kepada masalah jantung berdebar? Artikel ini akan membincangkan punca, simptom dan rawatan kepada masalah ini.

Apabila kita bersenam atau melakukan aktiviti berat, jantung kita akan mengepam darah dengan lebih cepat untuk dihantar ke seluruh badan. Tahukah anda bahawa jantung mempunyai aliran elektrik tersendiri dan degupan jantung ini dikawal olehnya?

Sekiranya aliran elektrik ini terlalu cepat, degupan jantung akan menjadi lebih cepat dan menjadikan jantung terasa berdebar. Namun begitu, gejala jantung berdebar ini juga boleh disebabkan oleh aliran elektrik jantung yang terganggu (aritmia).

Bergantung dengan jenis aritmia, simptom jantung berdebar ini boleh mengancam nyawa. Oleh itu, artikel ini akan membincangkan serba sedikit tentang kondisi jantung berdebar untuk meningkatkan kesedaran kita tentang gejala ini.

Jantung berdebar atau takikardia (bahasa Inggeris: tachycardia), bermaksud kadar denyutan jantung melebihi 100 degupan dalam satu minit. Aritmia pula ialah gangguan pada aliran elektrik jantung yang boleh mengakibatkan takikardia.

Takikardia boleh berpunca daripada aktiviti yang dilakukan seperti bersenam ataupun gangguan pada elektrik jantung tidak teratur. Selain bersenam dan aritmia, antara punca lain jantung berdebar termasuklah:

Sakit JantungTekanan darah tinggi atau terlalu rendahKetidakseimbangan bahan mineral dalam darah seperti seperti kalium, natrium, kalsium dan magnesium yang boleh disebabkan oleh beberapa kondisi seperti ketika dehidrasiKesan sampingan sesetengah ubatTiroid yang terlalu aktif (hyperthyroidism)Kekurangan jumlah sel darah merah (anemia) yang kebanyakannya disebabkan oleh kehilangan darahMerokokPenggunaan dadah yang merangsang sistem saraf seperti kokain atau methamphetaminePunca yang tidak dapat ditentukan atau idiopathic.DemamMinuman alkoholKopi

Gejala jantung berdebar juga boleh disebabkan gangguan pada aliran jantung itu sendiri dan tidak semestinya berpunca daripada senarai di atas. Gejala jantung berdebar ini boleh dibahagikan mengikut beberapa pecahan yang dibahagi berdasarkan bahagian jantung yang menyebabkan kadar denyutan jantung ini tidak normal. Contoh-contoh aritmia adalah seperti berikut:

Atrial fibrillation (A-fib). A-fib adalah gangguan elektrik jantung yang paling banyak didapati dalam kalangan pesakit. Keadaan ini disebabkan oleh aliran elektrik yang tidak teratur di bahagian atria (bahagian atas jantung) jantung yang menyebabkan degupan jantung menjadi cepat. Kebanyakan A-fib akan terawat dengan sendirinya, namun pada sesetengah pesakit, keadaan ini boleh dan hanya boleh dirawat dengan mendapatkan rawatan segera daripada doktor.Atrium berdebar (atrial flutter). Degupan jantung pada atrial flutter adalah lebih teratur berbanding A-fib. Kondisi ini boleh terawat dengan sendiri atau memerlukan rawatan doktor. Pesakit yang mempunyai kondisi ini sering mengalami A-fib juga.Takikardia ventrikel (ventricular tachycardia). Kondisi ini disebabkan gangguan aliran elektrik jantung pada bahagian ventrikel yang terletak di bawah atria. Takikardia ventrikel yang mengambil masa beberapa saat kebiasaannya tidak mendatangkan bahaya namun sekiranya berpanjangan dalam hanya beberapa saat, ia boleh mengancam nyawa.Takikardia supraventricular (SVT). SVT adalah istilah yang merangkumi aritmia yang bermula di atas ventrikel. Takikardia supraventrikular menyebabkan jantung tiba-tiba berdebar dan juga berhenti secara tiba-tiba.Fibrilasi ventrikel (ventricle fibrillation). Aliran elektrik jantung yang terlalu cepat dan tidak teratur akan menyebabkan ventrikel bergetar dan tidak mengepam seperti kebiasaannya. Kondisi ini boleh menyebabkan kematian jika tidak dirawat dalam masa beberapa minit. Kebanyakan pesakit yang kebiasaannya mempunyai penyakit jantung yang lain atau pernah mengalami kecederaan yang serius, seperti disambar petir yang boleh mengganggu aliran elektrik jantung.

Orang yang lebih berusia dan mempunyai sejarah keluarga berpenyakit jantung akan mendapat risiko yang lebih tinggi berbanding orang lain. Namun begitu, risiko tersebut juga boleh dikurangkan dengan mengamalkan gaya hidup sihat seperti menjaga pemakanan, bersenam dan mendapatkan rawatan yang sewajarnya sekiranya terdapat penyakit-penyakit lain yang boleh memberi kesan kepada jantung.

Jantung yang berdebar tidak mampu mengepam darah dengan baik dan mencukupi ke seluruh badan. Akibatnya, organ-organ lain dalam badan tidak akan mendapat oksigen yang diperlukan untuk berfungsi secara normal. Antara simptom-simptom lain yang boleh didapati adalah seperti berikut:

Sakit dadaPengsan / pitamSakit kepalaKadar nadi yang cepatSesak nafas

Sesetengah orang tidak mengalami ada gejala-gejala di atas. Aritmia yang dikesan pada pesakit-pesakit ini kebiasaannya ditemui secara tidak sengaja iaitu apabila mereka datang ke klinik untuk membuat pemeriksaan penyakit yang lain.

Antara pemeriksaan yang akan dilakukan oleh doktor sekiranya anda mempunyai simptom-simptom jantung berdebar adalah:

Elektrokardiogram (ECG atau EKG). Doktor akan melekatkan beberapa pelekat elektrod atau suction cup pada dada anda untuk mengesan dan merekod aktiviti aliran elektrik jantung. MRI akan dilakukan pada sesetengah orang untuk mengesan aktiviti jantung yang tidak normal.

Kondisi jantung berdebar selalunya tidak memerlukan rawatan. Namun, ia bergantung dengan punca dan adakah ia boleh mengancam nyawa. Rawatan yang diberikan bergantung kepada jenis aritmia tersebut. Oleh itu, anda dinasihatkan untuk segera berjumpa doktor sekiranya mempunyai simptom-simptom di atas untuk mendapatkan pemeriksaan lanjut.

Kebiasaannya, doktor akan memberikan anda ubat yang bersesuaian dengan punca di samping menyarankan langkah-langkah pencegahan sakit jantung kepada anda kerana sakit jantung sering mengakibatkan gangguan aliran elektrik jantung.

Anda akan dinasihatkan untuk menjalani gaya hidup sihat seperti bersenam untuk mengurangkan tekanan darah. Jika anda mempunyai takikardia supraventricular, anda akan disyorkan supaya mengurangkan minuman berkafein atau alkohol, mendapatkan tidur yang secukupnya dan berhenti merokok.

Rawatan untuk takikardia ventrikel pula antaranya termasuklah pemberian ubat tertentu untuk membetulkan aliran elektrik jantung ataupun ablasi, iaitu prosedur yang memusnahkan tisu jantung yang tidak normal.

Aliran elektrik jantung yang tidak teratur juga boleh dibetulkan menggunakan mesin defibrilator iaitu sejenis alat yang diletakkan pada dada untuk menghantar aliran elektrik dari luar badan untuk mengembalikan aliran elektrik jantung yang teratur. Mesin ini sangat berkesan untuk mengurangkan risiko kematian pada pesakit dan kebiasaannya terdapat di tempat awam seperti pusat membeli belah dan kawasan sekolah.

Adakah ubat-ubatan ini selamat digunakan ketika mengandung dan menyusukan bayi?

Oleh sebab takikardia dan aritmia juga boleh dihidapi bersama penyakit jantung yang lain, doktor anda mungkin akan memberikan ubat untuk merawat penyakit jantung tersebut. Tidak semua ubat adalah selamat untuk ibu mengandung dan menyusukan bagi.

Bagi ibu yang mengandung dan menyusukan anak, anda haruslah memaklumkannya kepada doktor anda agar diberikan ubat alternatif yang selamat sekiranya doktor memutuskan bahawa anda harus mengambil ubat.

Antara ubat-ubatan yang dilarang diberikan untuk ibu mengandung termasuklah: ACE inhibitor (mengurangkan tekanan darah), ARB (mengurangkan tekanan darah) dan warfarin (ubat cair darah). Bagi ibu yang menyusukan bayi pula, ACE inhibitor dan ARB tidak selamat digunakan untuk beberapa minggu pertama setelah kelahiran anak manakala ubat warfarin selamat digunakan kerana tidak bercampur ke dalam susu ibu. Untuk mengetahui dengan lebih lanjut, anda dinasihatkan untuk bertanyakan doktor anda untuk mendapat nasihat yang lebih tepat dan bersesuaian untuk kondisi anda.

Komplikasi takikardia bergantung kepada:

Jenis takikardia/aritmiaBerapa laju jantung berdegupBerapa lama waktu simptom itu berlakuKewujudan penyakit jantung yang lain

Antara komplikasi-komplikasi jantung berdebar termasuklah:

Kerap pengsan atau tidak sedarkan diriKegagalan jantung yang berpunya daripada kelemahan jantung dan seterusnya tidak berupaya untuk mengepam darah yang mencukupi ke seluruh badanKematian mengejut yang kebiasannya dikaitkan dengan takikardia ventrikel atau fibrilasi ventrikel

Sesetengah orang yang mempunyai takikardia mempunyai risiko yang lebih tinggi untuk menghidapi strok atau serangan jantung. Contohnya, pesakit yang mempunyai A-fib mempunyai risiko yang paling tinggi untuk menghidapi strok dan serangan jantung kerana degupan jantung yang tidak teratur ketika A-fib boleh mengkibatkan darah menjadi beku dan membentuk gumpalan yang boleh menyekat pembuluh darah di otak dan jantung. Oleh itu, doktor akan memberikan ubat cair darah sekiranya pesakit mempunyai A-fib untuk mengurangkan risiko pembentukan gumpalan darah beku ini.

Mayo Foundation for Medical Education and Research. (2022, May 20). Tachycardia. Mayo Clinic. WebMD. (n.d.). Tachycardia: Symptoms, causes, diagnosis, treatment. WebMD.


Ubat Clarinase: Dos, Kegunaan & Kesan Sampingan

Apakah kegunaan ubat clarinase? Artikel ini akan membincangkan dos, kegunaan dan kesan sampingan ubat ini

Clarinase ialah ubat dari kumpulan antihistamin dengan gabungan bahan aktif loratadine dan pseudoephedrine sulphate. Ia digunakan untuk merawat masalah alahan atau alergi seperti gatal-gatal pada hidung, hidung tersumbat, selesema dan bersin yang teruk. Ubat ini boleh didapati melalui prekripsi doktor atau boleh dibeli di farmasi.

Selain daripada Clarinase, terdapat jenama lain yang mengandungi dua bahan aktifi (Loratadine +Pseudoephiderin) ini

Apa Itu Antihistamin? Apa Pula Histamine?

Antihistamin ialah ubat yang digunakan untuk merencat histamin yang terhasil didalam badan seterusnya melegakan gejala-gejala alergi.

Histamin pula ialah sejenis bahan kimia yang dihasilkan oleh sistem imun tubuh badan apabila hadirnya bendasing didalam badan yang dikenali sebagai alergen. Antara contoh alergen ialah debunga, bulu haiwan dan habuk. Penghasilan histamine adalah bertujuan untuk melindung tubuh badan kita. Lebih tepat lagi ia bertindak seperti bodyguard untuk tubuh badan kita.

Histamin membantu tubuh badan kita untuk menyingkirkan benda yang mengganggu badan kita seperti alergen. Histamin bertindak dengan menyingkirkan alergen keluar dari tubuh badan antara yang sering berlaku ialah anda akan mengalami bersin yang kerap, mata berair dan gatal, gatal-gatal pada kulit.

Namun apabila alergen ini memasuki sistem tubuh badan kita, sistem imun badan kita akan lihat ia sebagai ancaman lantas menghasilkan tindak balas untuk mempertahankan tubuh badan. Fungsi asalnya sebagai sistem pertahan kepada badan, namun akibat daripada reaksi melampau yang terhasil kadang-kala antihistamin diperlukan untuk merencatkan histamin yang terhasil secara berlebihan.

Fungsi dan Kegunaan Clarinase

Fungsi utama Clarinase adalah untuk mengurangkan gejala alahan, antaranya ialah:

Gatal-gatal pada hidung dan bersin (allergic rhinitis)
Mata berair dan gatal (radang mata)
Hidung tersumbat
Gatal-gatal pada kulit

Clarinase diambil secara oral/makan dan boleh diambil sama ada sebelum makan atau selepas makan.
Anda perlu ikuti arahan dan nasihat doktor jika ubat ini diprekripsikan oleh mereka untuk anda.
Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Alahan terjadi apabila alergen memasuki tubuh badan kita lalu menyebabkan sistem tubuh badan kita merembeskan histamin. Rembesan histamin ini akan meyebabkan berlakunya keradangan dan bengkak pada bahagian jangkitan dan menyebabkan masalah alahan seperti hidung tersumbat.

Loratadine didalam Clarinase (antihistamin) akan bergabung dengan reseptor histamin seterusnya merencat atau menghalang histamin daripada bergabung dengan reseptor histamin justeru kesan-kesan buruk seperti alahan dapat dihentikan.

Manakala pseudoephedrine sulphate didalam Clarinase pula ialah sejenis ubat untuk melegakan bengkak dan keradangan (decongestant). Ia akan mengecilkan saluran darah yang membengkak seterusnya melegakan gejala hidung tersumbat dan mengurangkan rasa sesak untuk bernafas.

Dewasa: 10mg, pengambilan sekali sehari
Kanak-kanak 12 tahun keatas: 10mg, pengambilan sekali sehari

Simpan Clarinase didalam suhu bawah 25°C, jauh dari cahaya matahari dan kelembapan. Jauhkan dari kanak-kanak.

Walaupun Clarinase antara ubat yang berguna untuk meredakan alahan, namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Rasa mual
Cirit-birit
Kekeringan pada mulut
Muntah
Ruam-ruam pada kulit
Keletihan
Pening kepala

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung adalah tidak disarankan dan hanya boleh diambil sekiranya pengambilannya membawa manfaat lebih daripada kesan buruk.
Ibu yang sedang menyusukan anak juga tidak disarankan untuk ambil ubat ini kerana ia mampu merembes melalui susu badan.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Pengsan
Kesukaran untuk tidur (insomnia)
Halusinasi
Kekejangan otot
Pening kepala yang teruk
Kesukaran untuk bernafas
Menggeletar dan resah

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Clarinase adalah ubat yang diambil mengikut doa dan arahan doktor. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sila beritahu doktor atau ahli farmasi jika anda ada masalah alergi terhadap Clarinase.
Sebelum mengambil Clarinase, sila beritahu sejarah perubatan anda terutama sekali jika anda ada penyakit berkaitan paru-paru seperti asma, penyakit buah pinggang atau penyakit hati.
Jika sedang mengandung atau merancang untuk mengandung, sila berbincang terlebih dahulu dengan doktor sebelum meneruskan untuk mengambil ubat ini.
Jangan kongsi ubat ini bersama orang lain.

Interaksi Clarinase Bersama Ubat-Ubatan Lain?

Anda tidak disyorkan untuk ambil Clarinase bersama ubat-ubatan lain kerana sesetengah ubat dan Clarinase boleh menyebabkan berlakunya reaksi dan mengakibatkan kesan sampingan. Antara ubat-ubatan yang perlu diambil perhatian:

Ubat antidepresan
Ubat untuk rawatan masalah tekanan darah seperti beta blockers dan guanethidine
Ubat untuk rawatan ketidakhadaman seperti cimetidine
Antibiotik seperti erythromycin
Antihistamin yang digunakan pada kulit seperti krim diphenhydramine.
Ubat yang boleh mengakibatkan rasa mengantuk seperti ubat batuk dan ubat tidur

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini..

Ubat selsema yang lain

Loratadine-WebMD
Pseudoephedrine Sulfate-WebMD
MIMS Malaysia “Clarinase”


Ubat Loratadine: Dos, Fungsi & Kesan Sampingan

Apakah kegunaan ubat loratadine? Artikel ini akan membincangkan kegunaan, dos dan kesan sampingan ubat loratadine

Loratadine ialah ubat dari kumpulan antihistamin digunakan untuk merawat masalah alahan atau allergi terhadap debunga, habuk atau benda halus lain yang berada didalam udara dan juga alergen-alergen lain yag boleh menyebabkan alahan. Ubat ini boleh didapati melalui prekripsi doktor atau boleh dibeli di farmasi.

Antara jenama dan pengeluar Loratadine yang terdapat dalam pasaran:

Carin dan Carinox (Duopharma Manufacturing Sdn Bhd)
Pharmaniaga Loradine (Pharmaniaga Manufacturing Berhad)
Loradine (Y.S.P Industries)
Axcel Loratadine (Kotra Pharma)

Apa Itu Antihistamin? Apa Pula Histamine?

Antihistamin ialah ubat yang digunakan untuk merencat histamin yang terhasil didalam badan seterusnya melegakan gejala-gejala alergi.

Histamin pula ialah sejenis bahan kimia yang dihasilkan oleh sistem imun tubuh badan apabila hadirnya bendasing didalam badan yang dikenali sebagai alergen. Antara contoh alergen ialah debunga, bulu haiwan dan habuk.

Penghasilan histamine adalah bertujuan untuk melindung tubuh badan kita. Lebih tepat lagi ia bertindak seperti bodyguard untuk tubuh badan kita. Histamin membantu tubuh badan kita untuk menyingkirkan benda yang mengganggu badan kita seperti alergen.

Histamin bertindak dengan menyingkirkan alergen keluar dari tubuh badan antara yang sering berlaku ialah anda akan mengalami bersin yang kerap, mata berair dan gatal, gatal-gatal pada kulit. Namun apabila alergen ini memasuki sistem tubuh badan kita, sistem imun badan kita akan lihat ia sebagai ancaman lantas menghasilkan tindak balas untuk mempertahankan tubuh badan.

Fungsi asalnya sebagai sistem pertahan kepada badan, namun akibat daripada reaksi melampau yang terhasil kadang-kala antihistamin diperlukan untuk merencatkan histamin yang terhasil secara berlebihan.

Fungsi dan Kegunaan Loratadine

Fungsi utama Loratadine adalah untuk mengurangkan kesan buruk (alahan) yang disebabkan oleh histamine. Antaranya ialah:

Gatal-gatal dan ruam pada kulit
Mata berair dan gatal (radang mata)
Selesema
Bersin dan gatal-gatal pada hidung (resdung)

Loratadine diambil secara oral/makan dan boleh diambil sama ada sebelum makan atau selepas makan.
Anda perlu ikuti arahan dan nasihat doktor jika ubat ini diprekripsikan oleh mereka untuk anda.
Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Alahan terjadi apabila alergen memasuki tubuh badan kita.
Hadirnya alergen ini akan menyebabkan sistem tubuh badan kita merembeskan histamin.
Rembesan histamin ini akan meyebabkan berlakunya keradangan dan bengkak pada bahagian jangkitan.
Loratadine (antihistamin) akan bergabung dengan reseptor histamin seterusnya merencat atau menghalang histamin daripada bergabung dengan reseptor histamin justeru kesan-kesan buruk seperti alahan dapat dihentikan.

Dewasa: 10mg, pengambilan sekali sehari
Kanak-kanak 2-12 tahun, berat badan kurang atau bersamaan 30kg: 5mg pengambilan sekali sehari
Kanak-kanak 2-12 tahun, berat badan 30kg keatas: 10mg pengambilan sekali sehari
Kanak-kanak 12 tahun keatas: 10mg, pengambilan sekali sehari

Simpan Loratadine didalam suhu bilik, jauh dari cahaya matahari dan kelembapan. Jauhkan dari kanak-kanak.

Walaupun Loratadine antara ubat yang berguna untuk meredakan alahan, namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Mengantuk
Sakit kepala yang teruk
Degupan jantung laju dan tidak sekata (tachycardia)
Pitam
Resah dan menggeletar
Sakit perut dan muntah-muntah

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Kajian mendapati penggunaan loratadine dalam ibu mengandung tidak memberi kesan kepada bayi yang dikandungnya terutamanya dalam kajian kepada haiwan. Oleh itu, gunakan ubat ini jika benar-benar memerlukan.
Kehadiran ubat ini dalam susu ibu adalah sedikit. Oleh itu, ia sesuai untuk ibu-ibu yang sedang menyusukan anak mereka.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Pengsan
Kesukaran bernafas
Mengantuk yang berat
Menggeletar

Sila dapatkan rawatan dengan segera jika anda mengalami gejala-gejala seperti diatas

Apa Yang Perlu Anda Lakukan Jika Terlepas Dos?

Loratadine adalah ubat yang diambil jika perlu sahaja. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sila beritahu doktor atau ahli farmasi jika anda ada masalah alergi terhadap Loratadine.
Sebelum mengambil Loratadine, sila beritahu sejarah perubatan anda terutama sekali jika anda ada penyakit berkaitan paru-paru seperti asma, penyakit buah pinggang atau penyakit hati.
Jika sedang mengandung atau merancang untuk mengandung, sila berbincang terlebih dahulu dengan doktor sebelum meneruskan untuk mengambil ubat ini.
Jangan kongsi ubat ini bersama orang lain.

Interaksi Loratadine Bersama Ubat-Ubatan Lain?

Anda tidak disyorkan untuk ambil Loratadine bersama ubat-ubatan lain kerana sesetengah ubat dan Loratadine boleh menyebabkan berlakunya reaksi dan mengakibatkan kesan sampingan. Antara ubat-ubatan yang perlu diambil perhatian:

Ubat yang mengandungi desloratadine
Ubat untuk rawatan ketidakhadaman seperti cimetidine
Antibiotik seperti erythromycin
Ubat antifungal seperti ketoconazole
Antihistamin yang digunakan pada kulit seperti krim diphenhydramine.
Ubat yang boleh mengakibatkan rasa mengantuk seperti ubat batuk dan ubat tidur

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

Ubat selsema yang lain

Drugs.com/Loratadine
Loratadine-WebMD
MedlinePlus-Loratadine
Loratadine-NHS
MIMS Malaysia “Loratadine”


Ubat Cetirizine: Dos, Kegunaan & Kesan Sampingan

Apakah itu ubat cetirizine atau lebih terkenal dengan jenama Zyrtec ini? Artikel ini akan membincangkan kegunaan dan kesan sampingan ubat ini.

Apa itu Ubat Cetirizine?

Cetirizine ialah ubat antihistamin yang diprekripsi untuk merawat masalah alahan atau alergi. Ubat ini boleh didapati melalui prekripsi doktor atau boleh dibeli terus di farmasi.

Antara jenama dan pengeluar Cetirizine di Malaysia:

Ceritec (Y.S.P Industries)Simtec (Duopharma Manufacturing Berhad)Sunizine (Sunward Pharmaceutical)Zertin (Noripharma)Zyrtec & Zyrtec-D (GSK)

Apa Itu Antihistamin? Apa Pula Histamine?

Antihistamin ialah ubat yang digunakan untuk merencat histamin yang terhasil didalam badan seterusnya melegakan gejala-gejala alergi yang terjadi daripada terhasilnya histamin. Histamin pula ialah sejenis bahan kimia yang dihasilkan oleh sistem imun tubuh badan apabila adanya bendasing hadir didalam badan yang dikenali sebagai alergen. Antara contoh alergen ialah debunga, bulu haiwan dan habuk.

Terhasilnya histamin bukanlah suatu perkara yang buruk. Ia terhasil bertujuan untuk melindung tubuh badan kita. Histamin membantu tubuh badan kita untuk menyingkirkan benda yang mengganggu badan kita contoh seperti alergen. Histamin bertindak dengan segera menyingkirkan alergen keluar dari tubuh badan dan antara yang sering berlaku ialah anda akan mengalami bersin yang kerap, mata berair dan gatal, gatal-gatal pada kulit. Semua ini berlaku adalah semata-mata untuk menyingkirkan alergen yang hadir didalam badan justeru bertindak sebagai sebahagian daripada sistem pertahanan badan.

Secara umumnya, alergen seperti habuk dan bulu haiwan adalah perkara biasa dan tidak berbahaya. Namun apabila alergen ini memasuki sistem tubuh badan kita, sistem imun badan kita akan lihat ia sebagai ancaman lantas menghasilkan tindak balas untuk mempertahankan tubuh badan. Fungsi asalnya sebagai sistem pertahan kepada badan, namun akibat daripada reaksi melampau yang terhasil kadang-kala antihistamin diperlukan untuk merencatkan histamin yang terhasil secara berlebihan seterusnya melegakan gejala alahan.

Fungsi dan Kegunaan Ubat Cetirizine

Cetirizine berfungsi sebagai ubat untuk melegakan gejala-gejala alahan seperti:

Gatal-gatal pada kulit dan eczemaMata berair dan gatal (radang mata)GelegataSelesema akibat dari alahanDemam akibat dari alahanBersin dan gatal-gatal pada hidung (resdung)Reaksi dan kesan akibat gigitan dan sengat dari serangga

Cara pengambilan Ubat Cetirizine

Cetirizine diambil secara oral/makan dan boleh diambil bersama makanan atau tanpa makanan.Anda perlu ikuti arahan dan nasihat doktor jika ubat ini diprekripsikan oleh mereka untuk anda.Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Alahan terjadi apabila alergen memasuki tubuh badan kita. Hadirnya alergen ini akan menyebabkan sistem tubuh badan kita merembeskan histamin. Rembesan histamine ini akan meyebabkan berlakunya keradangan dan bengkak pada bahagian jangkitan. Cetirizine (antihistamin) akan bergabung dengan reseptor histamin seterunya merencat atau menghalang histamin daripada bergabung dengan reseptor histamin justeru kesan-kesan buruk seperti alahan dapat dihentikan.

Dewasa: 10mg, pengambilan sekali sehari.

Kanak-kanak 2-5 tahun: 2.5mg, pengambilan 2 kali sehari

Kanak-kanak 6-11 tahun: 5mg, pengambilan 2 kali sehari.

Simpan Cetirizine didalam suhu bilik, jauh dari cahaya matahari dan kelembapan. Jauhkan dari kanak-kanak.

Kesan Sampingan Ubat Cetirizine

Walaupun Cetirizine antara ubat yang berguna untuk meredakan alahan, namun kesan sampingan daripada pengambilannya tetap berlaku. Antara kesan sampingan yang sering berlaku ialah:

Pening kepalaMual dan muntah-muntahKepala rasa berpusingCirit-biritSakit tekakDegupan jantung laju dan tidak sekataHiperaktifKekeliruan

Apa Yang Boleh Dilakukan Untuk Menangani Kesan Sampingan Ubat Ini?

Jika anda mengalami perkara berikut selepas pengambilan cetirizine:

Rasa mengantuk dan penat- cuba bertukar kepada ubat antihistamin yang lainPening kepala- pastikan anda minum air yang banyak dan dapatkan rehat yang mencukupiRasa mual- cuba ambil cetirizine bersama makanan dan elakkan makanan yang pedas dan berlemakRasa berpusing- jika anda rasa berpusing ketika berdiri, cuba untuk bangun dengan perlahan-lahan atau duduk semula sehingga rasa berpusing itu beransur hilang.Cirit-birit- minum air yang banyak dan dapatkan rawatan doktor jika keadaan berlarutan

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung adalah dibenarkan dan dibolehkan kerana tiada kajian dan bukti yamg kukuh menyatakan kesan dan akibat buruk terhadap bayi didalam kandungan. Ibu yang sedang menyusukan anak juga dibenarkan mengambil ubat ini dengan syarat bayi yang menyusu itu sihat.

Apa Akan Terjadi Apabila Terlebih Dos?

Antara kesan terlebih dos yang boleh terjadi:

PengsanSawanKesukaran bernafasKerengsaanKegelisahanRasa mengantuk yang teruk

Sila dapatkan rawatan dengan segera jika berlaku gejala seperti diatas

Apa Yang Perlu Anda Lakukan Jika Terlepas Dos?

Cetirizine adalah ubat yang diambil jika perlu sahaja. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Langkau pengambilan jika waktu itu dah hampir dengan waktu untuk ambil dos seterusnya. Anda adalah dilarang untuk menggandakan dos dengan sekali pengambilan.

Sebelum mengambil Cetirizine, sila beritahu doktor/ahli farmasi jika anda ada masalah seperti berikut:

alergi terhadap cetirizineAlahan terhadap aditif makananAlahan terhadap kekacang seperti kacang tanah dan soyaPenyakit buah pinggangPenyakit sawanMasalah kurang buang air kencing atau tidak lawas

Interaksi Cetirizine Bersama Ubat-Ubatan Lain?

Anda tidak disyorkan untuk ambil Cetirizine bersama ubat-ubatan lain hal ini kerana sesetengah ubat dan Cetirizine boleh menyebabkan berlakunya reaksi dan mengakibatkan kesan sampingan. Antara ubat-ubatan yang perlu diambil perhatian:

Opioid Ubat batuk seperti codeine dan hydrocodoneAntihistamin yang digunakan pada kulit seperti krim diphenhydramine.Ubat tidurAntihistamin lain seperti chlorpheniramine dan diphenhydramine

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

Cetirizine HCl-WebMDCetirizine- NHSCetirizine- Drugs.comMIMS Malaysia “Cetirizine”


Ubat Chlorpheniramine: Dos, Fungsi & Kesan Sampingan

Apakah itu ubat chlorpheniramine yang terkenal dengan jenama Piriton ini? Artikel ini akan membincangkan kegunaan dan kesan sampingan ubat ini.

Bentuk dos: Cecair (sirup), tablet atau kapsul

Chlorpheniramine ialah ubat dari kumpulan antihistamin dimana ia sering diprekripsi untuk merawat masalah alahan atau allergi. Ubat ini boleh didapati melalui prekripsi doktor atau boleh dibeli di farmasi.

Antara jenama dan pengeluar Chlorpheniramine yang terdapat dalam pasaran:

Piriton
Pharmaniaga Chlorpheniramine Tablet (Pharmaniaga Manufacturing Berhad)
Alleryl (Pharmaniaga Manufacturing Berhad)
Axcel Chlorpheniramine (Kotra Pharma)
Axcel Natasab (Kotra Pharma)

Apa Itu Antihistamin? Apa Pula Histamine?

Antihistamin ialah ubat yang digunakan untuk merencat histamin yang terhasil didalam badan seterusnya melegakan gejala-gejala allergi yang terjadi daripada terhasilnya histamin. Histamin pula ialah sejenis bahan kimia yang dihasilkan oleh sistem imun tubuh badan apabila adanya bendasing hadir didalam badan yang dikenali sebagai alergen. Antara contoh alergen ialah debunga, bulu haiwan dan habuk.

Terhasilnya histamin bukanlah suatu perkara yang buruk. Ia terhasil bertujuan untuk melindung tubuh badan kita. Lebih tepat lagi ia bertindak seperti bodyguard untuk tubuh badan kita. Histamin membantu tubuh badan kita untuk menyingkirkan benda yang mengganggu badan kita contoh seperti alergen. Histamin mula bertindak dengan segera menyingkirkan alergen keluar dari tubuh badan antara yang sering berlaku ialah anda akan mengalami bersin yang kerap, mata berair dan gatal, gatal-gatal pada kulit. Semua ini berlaku adalah semata-mata untuk menyingkirkan alergen yang hadir didalam badan justeru bertindak sebagai sebahagian daripada sistem pertahanan badan.

Secara umumnya, alergen seperti habuk dan bulu haiwan dilihat sebagai perkara biasa dan tidak berbahaya. Namun apabila alergen ini memasuki sistem tubuh badan kita, sistem imun badan kita akan lihat ia sebagai ancaman lantas menghasilkan tindak balas untuk mempertahankan tubuh badan. Fungsi asalnya sebagai sistem pertahan kepada badan, namun akibat daripada reaksi melampau yang terhasil kadang-kala antihistamin diperlukan untuk merencatkan histamin yang terhasil secara berlebihan.

Fungsi dan Kegunaan Chlorpheniramine

Chlorpheniramine berfungsi sebagai ubat untuk melegakan gejala-gejala alahan seperti:

Gatal-gatal pada kulit
Mata berair dan gatal (radang mata)
Selesema
Bersin dan gatal-gatal pada hidung (resdung)

Chlorpheniramine diambil secara oral/makan dan boleh diambil sama ada sebelum makan atau selepas makan.
Anda perlu ikuti arahan dan nasihat doktor jika ubat ini diprekripsikan oleh mereka untuk anda.
Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Alahan terjadi apabila alergen memasuki tubuh badan kita. Hadirnya alergen ini akan menyebabkan sistem tubuh badan kita merembeskan histamin. Rembesan histamine ini akan meyebabkan berlakunya keradangan dan bengkak pada bahagian jangkitan. Chlorpheniramine (antihistamin) akan bergabung dengan reseptor histamine seterunya merencat atau menghalang histamin daripada bergabung dengan reseptor histamin justeru kesan-kesan buruk seperti alahan dapat dihentikan.

Dewasa: 4mg setiap 4-6 jam. Maksimum pengambilan 24mg sehari

Kanak-kanak 2-5 tahun: 1mg setiap 4-6 jam. Maksimum pengambilan 6mg sehari

Kanak-kanak 6-12 tahun: 2mg setiap 4-6 jam. Maksimum pengambilan 12mg sehari

Simpan Chlorpheniramine didalam suhu bilik, jauh dari cahaya matahari dan kelembapan. Jauhkan dari kanak-kanak.

Walaupun Chlorpheniramine antara ubat yang berguna untuk meredakan alahan, namun kesan sampingan daripada pengambilannya tetap berlaku. Antara kesan sampingan yang sering berlaku ialah:

Pening kepala dan mengantuk
Mual dan muntah-muntah
Degupan jantung laju dan tidak sekata
Resah dan menggeletar
Sesak nafas dan nafas pendek

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Bagi ibu mengandung, kategori kegunaan ubat ini adalah pada kategori B. Ini membawa maksud kajian pada haiwan mendapati ia tidak memberi kesan kepada kandungan. Oleh itu, ubat ini boleh digunakan pada wanita mengandung jika ia diperlukan

Pengunaan yang tidak kerap pada ibu yang sedang menyusukan adalah dibolehkan. Akan tetapi jika ia kerap digunakan, ia akan menyebabkan penghasilan susu terjejas

Apa Akan Terjadi Apabila Terlebih Dos?

Antara kesan terlebih dos yang boleh terjadi:

Pengsan
Demam
Halusinasi
Badan terasa lemah
Menggeletar

Sila dapatkan rawatan dengan segera jika berlaku gejala seperti diatas

Apa Yang Perlu Anda Lakukan Jika Terlepas Dos?

Chlorpheniramine adalah ubat yang diambil jika perlu sahaja. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sebelum mengambil Chlorpheniramine, sila beritahu doktor/ahli farmasi jika anda ada masalah alergi terhadapnya.
Sebelum mengambil Chlorpheniramine, sila beritahu sejarah perubatan anda terutama sekali jika anda ada penyakit berkaitan paru-paru seperti asma.
Jika sedang mengandung atau merancang untuk mengandung, sila berbincang terlebih dahulu dengan doktor sebelum meneruskan untuk mengambil ubat ini.
Ubat ini boleh menyebabkan rasa mengantuk. Elakkan daripada memandu atau mengendali sebarang mesin selepas pengambilan ubat ini.
Jangan kongsi ubat ini bersama orang lain.

Interaksi Chlorpheniramine Bersama Ubat-Ubatan Lain?

Anda tidak disyorkan untuk ambil Chlorpheniramine bersama ubat-ubatan lain hal ini kerana sesetengah ubat dan Chlorpheniramine boleh menyebabkan berlakunya reaksi dan mengakibatkan kesan sampingan. Antara ubat-ubatan yang perlu diambil perhatian:

Antihistamin yang digunakan pada kulit seperti krim diphenhydramine.
Ubat yang boleh mengakibatkan rasa mengantuk seperti ubat batuk dan ubat tidur
Ubat yang mengandungi dexchlorpheniramine.

Namun ianya selamat jika diambil bersama ubat tahan sakit (analgesic) seperti paracetamol. Untuk langkah keselamatan, sila rujuk doktor atau ahli farmasi terlebih dahulu sebelum mengambil ubat ini.

Ubat selsema yang lain

Drugs.com/Chlorpheniramine
Chlorpheniramine-WebMD
MedlinePlus-Chlorpheniramine
RxList-CHLORPHENIRAMINE
MIMS Malaysia “Chlorpheniramine”


Radang Jantung: Punca, Simptom dan Rawatan

Apakah itu penyakit radang jantung? Artikel ini akan menerangkan kepada anda serba sedikit tentang penyakit yang jarang dibincangkan ini.

Radang jantung atau ‘myocarditis’ merupakan penyakit keradangan pada otot jantung. Pada tahun 2013, terdapat 1.5 juta kes radang jantung yang dilaporkan di seluruh dunia. Mengikut statistik, penyakit ini dihidapi dalam 10-22  dalam setiap 100,000 orang, menjadikan penyakit ini penyakit yang agak jarang dihidapi. Kebanyakan pesakit terdiri daripada golongan remaja dan pertengahan usia dengan kemuncak usia 42 tahun. Namun begitu, penyakit ini boleh dihidapi oleh semua golongan tidak mengira umur dan jantina.

Kebanyakan punca penyakit radang jantung ialah daripada jangkitan virus seperti COVID-19, adenovirus, hepatitis B dan C, parvovirus B19, coxsackie dan lain-lain. Selain itu, bakteria, parasit, kulat, sesetengah ubat dan penyakit autoimun juga boleh mengakibatkan radang jantung seperti:

Ubat-ubatan yang digunakan untuk merawat kanser, antibiotik seperti penisilin dan sulfonamida, sesetengah ubat sawan dan kokain.Bahan kimia seperti karbon monoksida.Penyakit radang atau autoimun lain seperti lupus dan lain-lain.

Risiko adalah lebih tinggi kepada individu yang tidak mengambil vaksin untuk virus yang boleh dicegah seperti COVID-19, hepatitis B, hepatitis C dan lain-lain. Selain itu, individu yang mempunyai alergi dan terdedah kepada bahan-bahan berikut juga akan mendapat risiko yang lebih tinggi untuk menghidapi radang jantung:

AlkoholDadahPlumbumGigitan labah-labahSengatan tebuanBisa ularKemoterapi dan radiotherapy

Penyakit radang jantung tidak mempunyai simptom-simptom yang spesifik. Namun, pesakit boleh menunjukkan simptom-simptom berikut:

Kesukaran bernafasSakit dadaPengsanDemamPernafasan cepatIrama jantung yang cepat atau tidak teratur (aritmia)Sakit sendiBengkak kakiPengurangan jumlah air kencing

Sekiranya terdapat simptom-simptom tersebut, sila dapatkan rawatan secepatnya dengan menghadirkan diri ke klinik atau hospital berdekatan. Antara pemeriksaan yang boleh dilakukan termasuklah:

Mengambil darah untuk memeriksa sel darah, komponen indikasi keradangan dan antibodiX-ray untuk melihat jantung, paru-paru dan struktur dada yang lainElektrokardiogram (EKG) untuk memantau aktiviti jantungUltrasound jantung (ekokardiogram) untuk melihat imej jantung

Sekiranya perlu, doktor juga akan melakukan MRI jantung atau biopsi otot jantung.

Rawatan radang jantung adalah bergantung kepada punca, tahap penyakit dan komplikasi.

Pesakit kebiasaannya akan diberi ubat untuk meningkatkan fungsi jantung seperti:

Doktor juga akan menasihati pesakit untuk mengurangkan pengambilan garam dan berehat. Pesakit akan dimasukkan ke dalam wad sekiranya terdapat komplikasi untuk rawatan selanjutnya.

Kebanyakan pesakit akan sembuh tanpa komplikasi. Walau bagaimanapun, komplikasi-komplikasi tersebut boleh berlaku:

Kegagalan jantung. Tanpa rawatan, radang jantung boleh merosakkan otot jantung sehingga jantung tidak dapat mengepam darah dengan baik. Serangan jantung atau strok. Jantung yang tidak dapat mengepam darah dengan lancar akan mengakibatkan darah terkumpul di dalam jantung dan ini boleh membentuk gumpalan darah beku yang boleh menyekat salah saluran jantung dan mengakibatkan serangan jantung. Gumpalan darah beku ini juga boleh mengakibatkan strok sekiranya tersekat di saluran darah yang menuju ke otak.Degupan jantung yang cepat atau tidak teratur (aritmia). Kerosakan pada otot jantung boleh mengubah irama jantung lalu membentuk gumpalan darah beku dan meningkatkan risiko strok.Kematian mengejut. Aritmia boleh menyebabkan jantung berhenti berdenyut dan membawa maut jika tidak dirawat dengan segera.

Mayo Foundation for Medical Education and Research. (2022, May 20). Myocarditis. Mayo Clinic. Dunkin, M. A. (n.d.). Myocarditis: Causes, symptoms, and treatments. WebMD. Olejniczak, M., Schwartz, M., Webber, E., Shaffer, A., & Perry, T. E. (2020). Viral Myocarditis-Incidence, Diagnosis and Management. Journal of cardiothoracic and vascular anesthesia, 34(6), 1591–1601.


Ubat Esomeprazole: Dos, Kegunaan & Kesan Sampingan

Apakah kegunaan ubat esomeprazole? Artikel ini akan membincangkan dos, kegunaan dan kesan sampingan ubat esomeprazole.

Esomeprazole ialah ubat yang sering diprekripsikan untuk merawat masalah perut dan esofagus seperti penyakit refluks gastroesofagus (GERD). Esomeprazole tergolong dalam kumpulan ubat yang dikenali sebagai Proton Pump Inhibitors (PPIs). Ubat ini boleh didapati melalui prekripsi doktor atau boleh juga didapati di farmasi.

Antara jenama dan pengeluar Esomeprazole di Malaysia:

Nexium/ Nexium MUPS (AstraZeneca)Nexpro Tablets (Torrent Pharma)Vaxcel Esomeprazole (Kotra Pharma)

Apa Itu Proton Pump Inhibitors (PPIs) dan Jenis-Jenisnya

Proton Pump Inhibitors (PPIs) ialah kumpulan ubat yang berfungsi mengurangkan kandungan asid yang berlebihan didalam perut. Proton Pump pula ialah protein yang terdapat didalam lapisan perut berfungsi untuk menghasilkan asid didalam perut bertujuan untuk mengurai makanan yang berada didalam perut.

Antara jenis-jenis Proton Pump Inhibitors (PPIs)

Esomeprazole diprekripsikan untuk merawat masalah perut dan esofagus seperti penyakit refluks gastroesofagus (GERD). GERD terjadi apabila asid perut mengalir secara terbalik dari perut ke esofagus. Hal ini menyebabkan berlakunya kerosakan pada esofagus dan oleh kerana itulah Pantoprazole sering digunakan untuk merawat masalah ini.  Selain itu, ia juga digunakan secara meluas untuk merawat masalah melibatkan perut dan esofagus antaranya:

Gastrik dan ulser perutPedih ulu hatiSindrom Zollinger-EllisonMembantu memulihkan kerosakan pada esofagus

Bagaimana Cara Untuk Ambil Esomeprazole?

Esomeprazole diambil secara oral/makan. Harus diambil sekurang-kurangnya 1 jam sebelum makan bersama segelas air. Anda perlu ikuti arahan dan nasihat doktor jika ubat ini diprekripsikan oleh mereka untuk anda. Jika dibeli melalui farmasi, silal baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Masalah asid perut berlebihan boleh berlaku antaranya apabila seseorang itu mengambil makanan dan minuman yang mampu mencetuskan penambahan asid perut. Asid perut yang berlebihan ini mampu menyebabkan berlakunya penyakit seperti ulser perut dan gastrik.

Didalam perut kita adanya protein bernama Proton Pump. Proton Pump ini bertanggungjawab dalam penghasilan asid didalam perut kita. Asid perut berlebihan berlaku apabila Proton Pump menghasilkan asid perut secara tidak terkawal dan berlebihan. Apabila seseorang mengambil Esomeprazole, ia akan bertindak sebagai perencat terhadap Proton Pump seterusnya mengawal aktiviti penghasilan asid perut oleh Proton Pump dan mengelakkan berlakunya asid perut berlebihan.

Dewasa: 20mg atau 40mg sekali sehari

Kanak-kanak: 10mg sekali sehari

Simpan Esomeprazole didalam suhu bilik, jauh dari cahaya matahari dan kelembapan. Jauhkan dari kanak-kanak.

Esomeprazole dilihat sebagai ubat yang mampu meredakan masalah asid berlebihan didalam perut, namun anda harus tahu setiap ubat itu ada kesan sampingannya. Kesan sampingan yang serius mungkin berlaku selepas pengmabilan ubat ini. Antara kesan sampingan yang sering berlaku ialah:

Sakit perut yang serius; cirit-birit berdarahKekejanganPening kepalaRasa mual, perut rasa berangin, sembelitMasalah buah pinggang dengan gejala seperti demam, ruam, mual, hilang selera makan, sakit sendi, kurang buang air kecil, air kencing berdarah atau penambahan berat badan.Masalah kekurangan Magnesium dengan gejala seperti pening, degupan jantung laju atau tidak sekata, rasa gementar, batuk atau rasa tercekikJika berlaku reaksi kesan sampingan yang teruk seperti alergik, demam, gatal-gatal dan bengkak sila dapatkan rawatan dengan kadar segera.

Antara kesan terlebih dos yang boleh terjadi:

MengantukPandangan kaburKekeliruan (confusion)Kelajuan degupan jantung yang luar biasaBerpeluhKekeringan pada mulut

Apa Yang Perlu Anda Lakukan Jika Terlepas Dos?

Jika anda terlupa untuk ambil Esomeprazole anda, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos semata-mata untuk mencukupkan pengambilan dos anda.

Jika anda ambil Esomeprazole, ianya akan mula berfungsi dan menunjukkan keberkesanan dalam masa 2-3 hari dan sekitar 4 hari untuk berfungsi sepenuhnya.Jika anda beli Esomeprazole dari kaunter atau farmasi, pastikan anda ambilnya tidak melebihi dua minggu. Untuk tempoh lebih dua minggu sila dapatkan rujukan dan rawatan dari doktor.Pengambila Esomeprazole boleh menyebabkan rasa mengantuk. Elakkan untuk tidak memandu atau mengendali sebarang mesin dan peralatan yang memerlukan pengawasan.

Bolehkah Esomeprazole Diambil Bersama Ubat-Ubatan Lain?

Tidak digalakkan untuk ambil Esomeprazole bersama ubat-ubatan lain ini kerana sesetengah ubat dan Esomeprazole boleh menyebabkan kesan sampingan. Antara ubat-ubatan yang perlu diambil perhatian dan tidak boleh diambil bersama Esomeprazole:

Ubat untuk rawatan hati seperti digoxinCilostazol (ubat untuk rawatan Peripheral Arterial Disease)Ubat antifungal seperti itraconazole, ketoconazole, posaconazole dan voriconazoleUbat HIVUbat anti-reumatik seperti methotrexateAntibiotic seperti rifampicinUbat untuk rawatan pembekuan darah seperti clopidogrel dan warfarin.

Namun ianya selamat jika diambil bersama ubat tahan sakit (analgesic) seperti paracetamol atau ibuprofen

Esomeprazole-WebMDDrugs.com/esomeprazoleEsomeprazole-MedlinePlusProton Pump Inhibitors (PPIs)- MedlinePlusMIMS Malaysia “Esomeprazole”About Esomeprazole- NHS


Ubat Pantoprazole: Dos, Kegunaan & Kesan Sampingan

Apakah kegunaan ubat pantoprazole? Artikel ini akan membincangkan berkenaan dos, kegunaan dan kesan sampingan ubat ini

Pantoprazole ialah sejenis ubat yang dikenali sebagai Proton Pump Inhibitors (PPIs) dimana ia digunakan untuk mengurangkan kandungan asid didalam perut. Ubat ini boleh didapati melalui prekripsi doktor atau boleh juga didapati di farmasi.

Antara jenama dan pengeluar Pantoprazole yang terdapat dalam pasaran:

Conpanzole (Y.S.P Industries)Vaxcel Pantoprazole (Kotra Pharma)Vencid (Xepa SP)Controloc (Takeda)Klacid HP (Abbott)Pantaz (Medley Pharma)Pantaprazole Beximco (Beximco)

Apa Itu Proton Pump Inhibitors (PPIs) dan Jenis-Jenisnya

Proton Pump Inhibitors (PPIs) ialah kumpulan ubat yang berfungsi mengurangkan kandungan asid yang berlebihan didalam perut. Proton Pump pula ialah enzim yang terdapat didalam lapisan perut berfungsi untuk menghasilkan asid didalam perut bertujuan untuk mengurai makanan yang berada didalam perut.

Antara jenis-jenis Proton Pump Inhibitors (PPIs)

Pantoprazole berfungsi untuk merawat masalah yang disebabkan oleh asid berlebihan didalam perut  dimana melibatkan perut dan esofagus. Antaranya:

Erosive esophagitis (kerosakan pada esofagus akibat asid perut berlebihan)GastrikPedih ulu hatiPenyakit refluks gastroesofagus (GERD)Ulser perutKesukaran untuk menelanMampu mencegah kanser esofagus

Pantoprazole diambil secara oral/makan atau suntikan. Ianya boleh diambil bersama makanan atau tanpa makanan. Anda perlu ikuti arahan dan nasihat doktor jika ubat ini diprekripsikan oleh mereka untuk anda. Jika dibeli melalui farmasi, silalah baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan. Anda dilarang untuk menghancurkan ataupun mengunyah tablet Pantoprazole. Ianya haruslah ditelan sepenuhnya.

Sila guna ubat ini mengikut arahan doktor dan tempoh rawatan walaupun gejala yang anda hidapi berkurang dengan pantas. Sekiranya gejala tidak berkurang atau gejala yang dihidapi semakin teruk anda harus segera dapatkan rawatan doktor tanpa berlengah.

Asid di dalam perut dihasilakan oleh protein yang dinamakan sebagai proton pump. Asid perut berlebihan berlaku apabila proton pump menghasilan asid perut secara berlebihan. Ia juga boleh disebabkan pengambilan ubat tahan sakit mahupun jangkitan bakteria H. pylori. Apabila asid perut berlebihan, ia akan menyebabkan rasa tidak selesa pada bahagian perut justeru mampu menyebabkan berlakunya penyakit seperti ulser perut dan gastrik.

Dalam keadaan inilah ubat seperti Pantoprazole amat berguna. Apabila seseorang mengambil Pantoprazole, ia akan bertindak sebagai perencat terhadap Proton Pump seterusnya mengawal aktiviti penghasilan asid perut oleh Proton Pump dan mengelakkan berlakunya asid perut berlebihan.

Dewasa: 40mg sekali sehari diambil secara oral

Simpan Pantoprazole didalam suhu bilik, jauh dari cahaya matahari dan kelembapan. Jauhkan dari kanak-kanak.

Walaupun Pantoprazole antara ubat yang berguna untuk meredakan masalah asid berlebihan didalam perut, namun anda harus tahu setiap ubat itu ada kesan sampingannya. Antara kesan sampingan yang sering berlaku ialah:

Kesakitan pada bahagian perut yang teruk; cirit-birit berdarahBengkak atau lebam pada bahagian Pantoprazole disuntikMasalah buah pinggang dengan gejala seperti demam, ruam, mual, hilang selera makan, sakit sendi, kurang buang air kecil, air kencing berdarah atau penambahan berat badan.Masalah kekurangan Magnesium dengan gejala seperti pening, degupan jantung laju atau tidak sekata, rasa gementar, kekejangan otot.Pengambilan melebihi tempoh 3 tahun boleh menyebabkan badan kekurangan vitamin B 12

Apa Akan Terjadi Apabila Terlebih Dos?

Antara kesan terlebih dos yang boleh terjadi:

PengsanMasalah sukar bernafasKekeliruan (confusion)Kelajuan degupan jantung yang luar biasa

Sila dapatkan rawatan dengan segera jika berlaku gejala seperti diatas

Apa Yang Perlu Anda Lakukan Jika Terlepas Dos?

Jika anda terlupa untuk ambil Pantoprazole anda, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sebelum mengambil Pantoprazole, sila beritahu doktor/ahli farmasi jika anda ada masalah alergi terhadapnya.Sebelum mengambil Pantoprazole, sila beritahu sejarah perubatan anda terutama sekali jika anda ada penyakit berkaitan hati dan lupus.Sesetengah gejala yang berlaku mungkin petanda kepada masalah yang lebih serius. Jika berlaku gejala yang luar biasa, sila dapatkan rawatan dengan segera.Jangan kongsi ubat ini bersama orang lain.

Interaksi Pantoprazole Bersama Ubat-Ubatan Lain?

Anda tidak disyorkan untuk ambil Pantoprazole bersama ubat-ubatan lain hal ini kerana sesetengah ubat dan Pantoprazole boleh menyebabkan berlakunya reaksi seterusnya mengakibatkan kesan sampingan. Antara ubat-ubatan yang perlu diambil perhatian dan tidak boleh diambil bersama Pantoprazole:

Ubat anti-reumatik seperti methotrexateUbat antifungal seperti itraconazole, ketoconazole, posaconazole dan voriconazoleUbat yang memerlukan asid perut untuk berfungsi seperti ampicillin, atazanavir, erlotinib, levoketoconazole, nelfinavir, pazopanib dan rilpivirine.Ubat untuk rawatan pembekuan darah seperti clopidogrel dan warfarin.

Namun ianya selamat jika diambil bersama ubat tahan sakit (analgesic) seperti paracetamol atau ibuprofen. Anda perlulah mendapatkan nasihat daripada doktor terlebih dahulu jika ingin menggunakan gabungan ubat di atas.

Drugs.com/pantoprazolePantoprazole-WebMDProton Pump Inhibitors (PPIs)- MedlinePlusMIMS Malaysia “Pantoprazole”


Ubat Omeprazole: Dos, Kegunaan & Kesan Sampingan

Apakah kegunaan ubat omeprazole dan kesan sampingannya? Artikel ini akan membincangkan ubat ini beserta kegunaannya untuk manusia

Omeprazole ialah ubat yang sering digunakan untuk merawat masalah perut dan esofagus. Omeprazole tergolong dalam kumpulan ubat yang dikenali sebagai Proton Pump Inhibitors (PPIs). Ubat ini boleh didapati melalui prekripsi doktor atau boleh juga didapati di farmasi.

Antara jenama dan pengeluar Omeprazole di Malaysia:

Omelon (Y.S.P Industries)Omesec (Duopharma)Omilock Capsule (SM Pharmaceuticlas)Vaxcel Omeprazole (Kotra Pharma)

Apa Itu Proton Pump Inhibitors (PPIs) dan Jenis-Jenisnya

Proton Pump Inhibitors (PPIs) ialah kumpulan ubat yang berfungsi mengurangkan kandungan asid yang berlebihan didalam perut. Proton Pump pula ialah protein di lapisan membran sel yang terdapat didalam lapisan perut berfungsi untuk menghasilkan asid didalam perut bertujuan untuk mengurai makanan yang berada didalam perut.

Antara jenis-jenis Proton Pump Inhibitors (PPIs)

Omeprazole digunakan secara meluas untuk merawat masalah melibatkan perut dan esofagus antaranya:

GastrikPedih ulu hatiPenyakit refluks gastroesofagus (GERD)Ulser perut

Omeprazole diambil secara oral/makan. Harus diambil bersama makanan dan diambil sebelum makan. Anda perlu ikuti arahan dan nasihat doktor jika ubat ini diprekripsikan oleh mereka untuk anda. Jika dibeli melalui farmasi, silalah baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Secara umumnya bila bercakap mengenai masalah perut, punca utama yang terlintas adalah makanan.

Masalah asid perut berlebihan boleh berlaku antaranya apabila seseorang itu mengambil makanan dan minuman yang mampu mencetuskan penambahan asid perut. Makanan masam, pedas, berlemak antara makanan kegemaran ramai yang menjadi punca utama terhadap masalah asid perut berlebihan. Apabila asid perut berlebihan, ia akan menyebabkan rasa tidak selesa pada bahagian perut. Asid perut yang berlebihan ini mampu menyebabkan berlakunya penyakit seperti ulser perut dan gastrik.

Asid didalam perut dihasilkan oleh protein di lapisan membran sel bernama Proton Pump. Asid perut berlebihan berlaku apabila Proton Pump menghasilkan asid perut secara tidak normal, tidak terkawal dan berlebihan. Apabila seseorang mengambil Omeprazole, ia akan bertindak sebagai perencat terhadap Proton Pump seterusnya mengawal aktiviti penghasilan asid perut oleh Proton Pump dan mengelakkan berlakunya asid perut berlebihan.

Dewasa: 20mg sekali sehari

Kanak-kanak: Dos berdasarkan berat badan dan harus diepriksa dan ditentukan oleh doktor

Simpan Omeprazole didalam suhu bilik, jauh dari cahaya matahari dan kelembapan. Jauhkan dari kanak-kanak.

Walaupun Omeprazole dilihat sebagai ubat yang mampu meredakan masalah asid berlebihan didalam perut, namun anda harus tahu setiap ubat itu ada kesan sampingannya. Boleh dikatakan reaksi kesan sampingan yang teruk jarang berlaku selepas pengambilan ubat ini, namun kesan sampingan ringan tetap ada. Antara kesan sampingan ringan yang sering berlaku ialah:

Pening kepalaSakit perutCirit-biritSembelitMual dan muntah-muntah

Jika berlaku reaksi kesan sampingan yang teruk seperti alergik, demam, gatal-gatal dan bengkak sila dapatkan rawatan dengan kadar segera.

Antara kesan terlebih dos yang boleh terjadi:

PengsanMasalah sukar bernafasKekeliruan (confusion)Kelajuan degupan jantung yang luar biasa

Apa Yang Perlu Anda Lakukan Jika Terlepas Dos?

Masalah terlupa nak makan ubat atau terlepas waktu untuk makan ubat sering berlaku lebih-lebih lagi bagi mereka yang sibuk. Jika anda terlupa untuk ambil Omeprazole anda, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos semata-mata untuk mencukupkan pengambilan dos anda.

Jika anda ambil omeprazole, ianya akan mula berfungsi dan menunjukkan keberkesanan dalam masa 2-3 hari dan sekitar 4 hari untuk berfungsi sepenuhnya.Jika anda beli Omeprazole dari kaunter atau farmasi, pastikan anda ambilnya tidak melebihi dua minggu. Untuk tempoh lebih dua minggu sila dapatkan rujukan dan rawatan dari doktor.

Bolehkah Omeprazole Diambil Bersama Ubat-Ubatan Lain?

Tidak digalakkan untuk ambil Omeprazole bersama ubat-ubatan lain ini kerana sesetengah ubat dan Omeprazole boleh menyebabkan kesan sampingan. Antara ubat-ubatan yang perlu diambil perhatian dan tidak boleh diambil bersama Omeprazole:

Ubat untuk rawatan hati seperti digoxinUbat antifungal seperti itraconazole, ketoconazole, posaconazole dan voriconazoleUbat HIVAntibiotic seperti rifampicinUbat untuk rawatan pembekuan darah seperti clopidogrel dan warfarin.

Namun ianya selamat jika diambil bersama ubat tahan sakit (analgesic) seperti paracetamol atau ibuprofen

Omeprazole-WebMDProton Pump Inhibitors (PPIs)- MedlinePlusMIMS Malaysia “Omeprazole”About Omeprazole- NHS


10 Makanan Terbaik Untuk Tangani Tekanan Darah Tinggi

Apakah makanan yang baik untuk masalah tekanan darah tinggi? Artikel ini akan membincangkan 10 makanan yang serba sedikit mungkin boleh membantu masalah tekanan darah tinggi.

Tekanan darah tinggi merupakan punca utama bagi penyakit kardiovaskular.  Ia berlaku apabila bacaan tekanan darah sistolik mencatatkan nilai 130 mmHg atau lebih, bacaan diastolik yang melebihi 80 mmHg atau kedua-duanya sekali.

Bagi menstabilkan tekanan darah, biasanya doktor akan memberikan ubat angiotensin converting enzyme (ACE inhibitors). Namun, gaya hidup sihat serta amalan makanan seimbang juga sangat penting bagi menurunkan tekanan darah tinggi secara semulajadi.

Diet yang sihat bukan sahaja baik untuk menstabilkan tekanan darah, malah ia juga mampu membaiki kesihatan badan secara menyeluruh.

Kajian mendapati pengambilan sesetengah mineral penting seperti magnesium dan kalium sangat membantu dalam mengawal tekanan darah tinggi.

Antara makanan yang baik untuk diterapkan dalam diet bagi mengawal tekanan darah tinggi ialah :

Buah-buahan sitrus seperti limau, lemon dan limau gedang padat dengan vitamin dan mineral penting bagi melindungi kesihatan jantung.

Kajian yang dijalankan ke atas 101 wanita Jepun mendapati pengambilan jus lemon serta amalan berjalan setiap hari didapati dapat mengurangkan nilai bacaan sistolik secara berkesan. Kajian ini membuat rumusan bahawa keberkesanan jus lemon yang kaya dengan asid sitrik dan flavonoid didapati baik untuk mengawal tekanan darah.

2. Ikan Tinggi Asid Lemak

Ikan yang tinggi kandungan asid lemak seperti ikan merah, ikan salmon merupakan sumber yang baik bagi khasiat omega-3.

Asid lemak yang baik untuk tubuh ini dapat mengurangkan keradangan di samping menstabilkan tekanan darah tinggi dengan sebatian yang dinamakan oxylipins. Sebuah kajian juga mendapati individu yang biasa mengambil asid lemak omega-3 dalam diet harian mempunyai catatan tekanan darah tinggi yang stabil berbanding individu lain.

3. Biji Labu (Kuaci Putih)

Walaupun bersaiz kecil, namun kuaci putih padat dengan pelbagai nutrisi penting untuk kesihatan badan.

Ia kaya dengan khasiat penting untuk kawalan tekanan darah seperti magnesium, kalium, arginin serta amino asid yang membantu dalam penghasilan nitrik oksida bagi meredakan pengecutan salur darah dan sekaligus mengurangkan tekanan darah tinggi.

Kekacang juga baik diamalkan bagi pesakit darah tinggi kerana kebaikan yang terkandung seperti serat, magnesium dan kalium. Terdapat banyak kajian yang turut menyokong pengambilan kekacang dalam menurunkan tekanan darah tinggi secara berkesan.

Selain buah-buahan sitrus, buah-buahan beri juga sangat baik untuk diambil oleh pesakit darah tinggi.

Buah-buahan seperti beri biru, rasperi dan strawberi adalah antara buah-buahan dalam golongan ini yang sering dikaitkan dalam melindungi kesihatan jantung.

Ia merupakan sumber antioksida yang baik termasuklah anthocyanin yang terbukti mampu meningkatkan paras nitrik oksida dalam darah bagi meredakan tekanan darah tinggi. Namun, kajian yang lebih mendalam perlu dijalankan bagi mengesahkan potensi ini.

Tidak hanya baik untuk kesihatan mata, lobak merah juga didapati baik untuk meredakan tekanan darah tinggi. Ia kaya dengan sebatian fenolik seperti chlorogenic, p-coumaric dan caffeic asid yang membantu dalam meredakan pengecutan salur darah di samping mengatasi keradangan dalam badan yang boleh menyebabkan tekanan darah tinggi.

Rangup dan lazat, saderi mengandungi sebatian biokimia yang aktif dipanggil pthalides yang turut membantu dalam meredakan pengecutan saluran darah.

Tomato juga merupakan sayuran yang baik untuk diamalkan bagi penghidap tekanan darah tinggi. Antara nutrisi penting dalam tomato yang memainkan peranan dalam mengurangkan tekanan darah ialah kalium dan lycopene iaitu sejenis pigmen karotenoid.

Lycopene juga dilihat mampu memberikan kesan positif pada kesihatan jantung dan mengurangkan risiko penyakit berkaitan jantung seperti strok dan serangan jantung.

Brokoli mengandungi khasiat flavonoid yang dapat menggalakkan penghasilan nitrik oksida bagi meredakan tekanan darah tinggi.

Kajian berskala besar mendapati pengambilan brokoli sekurang-kurangnya 4 kali seminggu dilihat dapat mengurangkan risiko tekanan darah tinggi berbanding individu yang jarang mengamalkannya.

Bayam juga merupakan pilihan sayuran yang baik bagi pesakit darah tinggi. Ia kaya dengan kebaikan antioksida, kalium, kalsium serta magnesium yang cukup baik untuk mengawal tekanan darah.

Sebuah kajian mendapati pengambilan sup bayam selama 7 hari menunjukkan catatan tekanan darah yang sangat baik.

Kajian yang sama juga menunjukkan amalan sayur bayam dalam diet harian dapat mengurangkan risiko kekejangan arteri yang boleh menyebabkan tekanan darah tinggi.

Di samping perubahan gaya hidup, amalan pemakanan berkhasiat dan seimbang juga mampu mengurangkan tekanan darah tinggi yang boleh meningkatkan risiko penyakit jantung.

Pengambilan sumber tinggi vitamin dan mineral seperti bayam, lobak merah, buah-buahan sitrus dan beri dilihat sangat baik diamalkan bagi pesakit darah tinggi dalam usaha mengawal bacaan tekanan darah.

The 17 Best Foods for High Blood Pressure


Lemah Jantung: Punca, Simptom & Rawatan

Apakah punca lemah jantung? Artikel ini akan membincangkan punca, simptom dan rawatan kepada masalah ini

Jantung ada bahagian kiri dan kanan. Bahagian kanan jantung menerima darah dari seluruh badan dan mengepamnya ke paru-paru. Bahagian kiri jantung pula menerima darah dari paru-paru dan mengepamnya ke seluruh badan. Darah dari seluruh badan akan bergerak ke jantung kanan, dipam ke paru-paru, mengalir ke jantung kiri, dipam ke seluruh badan dan kembali semula ke jantung kanan untuk meneruskan kitaran darah seterusnya.

Lemah jantung berlaku apabila jantung terlalu lemah untuk mengepam darah. Lemah jantung boleh berlaku sama ada sebelah kanan (right sided heart failure), sebelah kiri (left sided heart failure) atau kedua-duanya (congestive heart failure). Simptom dan manifestasi fizikal penyakit jantung bergantung kepada bahagian jantung yang lemah.

Penyakit lemah jantung sangat biasa berlaku dalam masyarakat, dan terjadi bersama masalah-masalah kronik yang lain juga seperti kencing manis, darah tinggi dan kegagalan buah pinggang. Rawatan untuk masalah ini tidak akan berfokus pada jantung semata-mata tetapi juga akan memberi perhatian kepada pengawalan penyakit-penyakit kronik lain yang menyumbang kepada lemah jantung.

Berikut ialah risiko mendapat penyakit lemah jantung

Ada masalah jantung yang lain seperti sakit jantung, masalah injap jantung, masalah jantung kongenital sejak lahir atau jangkitan kuman pada jantungKencing manis, darah tinggi dan masalah tiroid ObesitiTidak menjaga makan dan kurang bersenamMerokok Umur yang sudah lanjut Sejarah keluarga dengan masalah sama

Untuk pesakit yang sudah sedia ada mengalami masalah lemah jantung, berikut ialah risiko masalah lemah jantung bertambah teruk dan tidak terkawal

Tidak mengambil ubat mengikut jadualTidak mengawal pengambilan air dan garamMengambil ubat NSAIDMengambil alkoholTekanan emosi Mendapat penyakit yang boleh memburukkan lemah jantung seperti sakit jantung (acute coronary syndrome), gangguan rima jantung (arrhythmia), darah tinggi yang tidak terkawal (hypertensive emergency), darah beku pada salur darah paru-paru (pulmonary embolism), masalah tiroid, kurang darah dalam badan (anemia), gangguan elektrolit badan, kegagalan buah pinggang yang semakin teruk atau jangkitan kuman paru-paru.

Klasifikasi NYHA digunakan untuk mengelaskan tahap masalah jantung. Ada empat kategori iaitu NYHA I, II, III dan IV.

Tiada limitasi aktiviti. Aktiviti fizikal tidak menyebabkan rasa penat, sesak nafas atau berdebar.

Pesakit sedikit terbatas. Pesakit tidak ada masalah ketika berehat. Namun aktiviti fizikal yang normal boleh menyebabkan rasa penat, sesak nafas, sakit dada atau berdebar.

Pesakit terbatas dengan lebih banyak. Pesakit barangkali rasa selesa ketika berehat, namun aktiviti yang lebih ringan daripada aktiviti fizikal normal pun boleh menyebabkan simptom.

Pesakit langsung tidak boleh melakukan apa-apa aktiviti. Simptom berlaku biarpun ketika berehat.

Sejarah Pesakit dan Simptom

Lemah jantung boleh mengakibatkan simptom berikut

Sesak nafasTidur memerlukan bantal tinggiTerjaga pada waktu malam kerana tidak boleh bernafasCepat penatBengkak buku lali dan kaki

Lemah jantung juga boleh berlaku bersama serangan jantung atau gangguan rima jantung (arrhythmia). Dalam konteks tersebut pesakit boleh alami

Sakit dadaBerpeluhMuntah-muntahDada berdebarRasa hendak pitam

Selain simptom, doktor akan bertanya soalan-soalan tentang

Risiko yang menyebabkan lemah jantung akut berlakuSejarah penyakit seperti kencing manis atau darah tinggiDisiplin dalam menjaga masalah ini seperti mengambil ubat mengikut jadual atau tidak, menghadkan pengambilan garam dan air atau tidak, atau datang ke klinik untuk pemantauan atau tidakSejarah keluarga dengan masalah penyakitPengambilan rokok atau alkoholKekerapan melakukan senamanSejarah diet

Doktor akan memeriksa pekara berikut dalam pemeriksaan fizikal

Keadaan luaran secara umumDenyut nadi, tekanan darah, kadar pernafasan dan suhu badanBengkak pada kakiDenyutan nadi tidak normal pada leherPemeriksaan jantung untuk mengenal pasti jika ada jantung bengkak dan bunyi deruan tidak normal (murmur)Pemeriksaan abdomen untuk mengenal pasti jika ada hati bengkak

Ujian berikut biasanya akan dibuat

X ray dadaECGEchocardiogramUjian sel darah Ujian elektrolit, urea dan creatinine dalam darahUjian biomarker jantung seperti troponin, CKMB, atau BNPUjian gas darah

Ubat untuk lemah jantung: ubat diuretic, ubat ACE inhibitor dan beta blockerUbat untuk mengawal masalah penyakit lain seperti sakit jantung, gangguan rima jantung, darah tinggi atau/dan kencing manisMenghadkan pengambilan air dan garam

Pencegahan dan penjagaan kendiri

Melakukan senaman yang sesuai dengan nasihat daripada doktorMakan makanan seimbangJaga berat badan pada tahap idealBerhenti merokok atau mengambil alkoholDapatkan rawatan untuk penyakit kronik seperti kencing manis, darah tinggi, masalah kolesterol, sakit jantung dan gangguan rima jantung seawal mungkinPatuh pada jadual pengambilan ubat, lawatan ke klinik dan pantang larang yang dinasihatkan oleh doktor

Heart Failure | cdc.gov Malaysia Clinical Practice Guideline: Management of Heart Failure 4th EditionLemah Jantung – PORTAL MyHEALTH


Jantung Berlubang: Punca, Simptom & Rawatan

Apakah punca dan simptom jantung berlubang? Artikel ini akan membincangkan masalah jantung berlubang ini dengan lengkap.

Jantung yang normal terdiri daripada empat ruang, iaitu dua ruang atrium dan dua ruang ventrikel. Jantung sebelah kanan ada satu atrium dan satu ventrikel dan jantung sebelah kiri juga ada satu atrium dan satu ventrikel.

Dalam keadaan normal, atrium dan ventrikel sebelah kanan dan juga sebelah kiri terpisah daripada satu sama lain dan tidak sepatutnya bercampur. Berikut ialah aliran darah dalam jantung normal

Darah tidak beroksigen dari badan akan masuk ke atrium kanan Dari atrium kanan, darah kemudian masuk ke ventrikel kananVentrikel kanan akan mengepam darah ke paru-paru untuk menerima oksigen dan melepaskan karbon dioksidaDarah beroksigen dari paru-paru akan masuk ke atrium kiriDarah dari atrium kiri masuk ke ventrikel kiriVentrikel kiri akan mengepam darah beroksigen ke seluruh badanBadan menggunakan oksigen yang dibawa darah. Darah yang telah habis dipakai oksigennya kembali ke atrium jantung kanan, memulakan semula kitaran aliran di atas.

Namun ada sesetengah kanak-kanak dilahirkan dengan kecacatan jantung yang menyebabkan wujudnya lubang pada bahagian-bahagian tertentu di jantung, mengakibatkan darah dari jantung kanan dan kiri yang sepatutnya terpisah bercampur baur melalui lubang tersebut. Simptom yang dialami pesakit bergantung kepada saiz lubang dan juga lokasi lubang. Ada lubang yang biasanya akan tutup dengan sendiri manakala ada juga lubang lain yang memerlukan pembedahan untuk dirawat.

Terdapat pelbagai jenis penyakit jantung berlubang, dengan saiz dan lokasi berbeza, yang boleh jadi wujud bersama dengan masalah kecacatan jantung yang lain. Secara ringkas untuk kefahaman, jantung berlubang boleh jadi dalam bentuk-bentuk berikut.

Ventricular septal defect atau VSD ialah lubang yang terbentuk di dinding antara ventrikel kiri dan kanan. Tekanan darah di jantung kiri lebih tinggi, jadi darah dari ventrikel kiri akan mengalir ke kanan melalui lubang ini, menyebabkan darah jantung kanan yang dipam ke paru-paru lebih banyak. Jantung terpaksa bekerja lebih keras untuk berhadapan dengan lubang yang mengganggu pengepaman darah ini.

Atrial septal defect atau ASD ialah lubang antara atrium kiri dan kanan. Sama seperti VSD, darah dari atrium kanan mengalir ke kiri dan mengganggu pengepaman darah ke badan.

Patent ductus arteriosus atau PDA ialah masalah lubang antara salur aorta di jantung kiri dan salur arteri pulmonari di jantung kiri. Lubang itu dikenali sebagai ductus arteriosus dan wujud secara normal dalam janin ketika masih dalam kandungan. Sepatutnya lubang ini akan tutup apabila janin sudah dilahirkan namun apabila lubang ini gagal untuk tutup, bayi akan mendapat masalah PDA yang mengakibatkan darah dari jantung kiri yang mengalir ke kanan melalui lubang tersebut. Bayi yang dilahirkan pra matang juga mungkin mengambil masa yang lebih lama untuk menutup lubang ductus arteriosus itu.

Berikut ialah risiko dan masalah yang sering wujud bersama penyakit jantung berlubang

Lahir pramatangSindrom kongenital seperti sindrom Down, Edward atau PatauJangkitan kuman TORCH (Toxoplasmosis, Rubella, Cytomegalovirus, dan Herpes Simplex) dalam kandungan Masalah penyakit ibu ketika mengandung seperti kencing manis dan masalah tiroidPengambilan alkohol ketika mengandungKurang mengambil asid folik ketika mengandungPengambilan ubat tertentu ketika mengandung seperti NSAID (ubat demam), phenytoin (ubat sawan), dan lithium (ubat masalah bipolar)Sejarah keluarga dengan masalah yang sama

Sejarah Pesakit dan Simptom

Pesakit boleh datang dengan simptom-simptom di bawah, bergantung keadaan dan umur

Sukar untuk menyusu, mengambil masa yang lama untuk menyusu atau berpeluh ketika menyusuKerap mendapat jangkitan pernafasanNafas lajuKebiruan pada badanPerkembangan terbantutCepat penat

Doktor akan bertanya mengenai maklumat berikut

Sejarah penyakit ibu ketika mengandungkan bayiSejarah pengambilan alkohol, penyalahgunaan dadah atau pengambilan ubat-ubatan tertentu ketika mengandungkan bayiSejarah kelahiran bayiSejarah perkembangan bayiSejarah nutrisi bayiSejarah keluarga dengan masalah sama yang dialami bayi

Bayi yang mengalami masalah jantung berlubang mungkin mengalami keadaan berikut apabila diperiksa

Tinggi dan berat badan tidak selari dengan umurKebiruan pada badanDenyutan nadi tinggiKadar pernafasan lajuDeruan jantung (cardiac murmur)Hati bengkak (hepatomegaly)

Ujian berikut mungkin dipertimbangkan:

X ray dadaECGEchocardiogramUjian gas darah arteri (ABG)

Ibu yang ingin mengandung digalakkan untuk cuba usaha-usaha berikut

Elakkan merokok, mengambil alkohol atau menyalahgunakan dadah ketika mengandung.Bincangkan dengan doktor mengenai ubat yang perlu ditukar ketika mengandung dan persediaan untuk mengandung jika ibu ada penyakit kronik seperti kencing manis, masalah tiroid, sawan dan sebagainya.Pastikan penyakit seperti kencing manis atau masalah tiroid dalam keadaan terkawal ketika mengandung.Ambil asid folik yang cukup sebelum dan ketika mengandung.Jika ada masalah jantung berlubang dalam sejarah keluarga, bincangkan risiko kebarangkalian anak mendapat masalah ini bersama doktor.

Lubang yang kecil tidak perlukan rawatan kerana ia akan tutup dengan sendiri. Pesakit akan diberi ubat pencegah jangkitan kuman pada jantung dan lawatan berkala ke klinik untuk pemantauan.

Lubang sederhana besar perlukan ubat untuk rawatan kegagalan jantung jika jantung lemah. Pembedahan mungkin tidak perlu, tetapi akan dipertimbangkan dalam keadaan tertentu.

Lubang yang besar akan perlukan pembedahan untuk ditutup.

Lubang yang kecil tidak memerlukan rawatan manakala lubang yang besar perlu pembedahan pada usia 4 atau 5 tahun untuk menutupnya.

Lubang yang kecil tidak perlukan rawatan jika tiada bunyi deruan (murmur). Pembedahan akan dipertimbangkan jika ada deruan.

Lubang sederhana besar dan besar memerlukan ubat untuk rawatan kegagalan jantung jika jantung lemah. Masa dan jenis pembedahan yang dilakukan bergantung kepada keadaan.

Doktor biasanya akan beri ubat NSAID untuk membantu penutupan lubang PDA dalam kalangan bayi pramatang.

Kecacatan Jantung – PORTAL MyHEALTH Congenital Heart Defects – Facts about Ventricular Septal Defect | CDCAtrial septal defect (ASD) – Symptoms and causes – Mayo ClinicPatent ductus arteriosus (PDA) – Symptoms and causes – Mayo Clinic Folic acid and birth defect prevention: MedlinePlus Medical Encyclopedia Haji Muhammad Ismail, H.I, Mohd Ibrahim, H., Ng, H.P., and Thomas, T. Paediatric Protocols for Malaysian Hospitals. Kuala Lumpur: Ministry Of Health Malaysia, 2019.


1O Khasiat Jantung Pisang Untuk Kesihatan Dalaman dan Luaran

Apakah khasiat jantung pisang kepada kesihatan? Artikel ini akan membincangkan khasiat jantung pisang yang perlu anda tahu.

Pisang memang cukup digemari di kalangan rakyat Malaysia. Harganya berpatutan dan mudah didapati sepanjang tahun. Umum mengetahui buah pisang kaya dengan pelbagai nutrisi penting untuk tubuh seperti vitamin A,B, C serta mineral kalium.

Bagaimana pula dengan jantung pisang ? Tidak hanya terbatas dijadikan ulam, jantung pisang juga sering dijadikan ramuan bagi lauk pauk masakan Melayu.

Secara tradisionalnya, ia juga sering digunakan bagi merawat beberapa penyakit seperti sembelit, senggugut dan merawat luka. Juga dikenali sebagai banana blossom atau banana flower dalam bahasa Inggeris, khasiat jantung pisang juga tidak kurang hebatnya kerana kandungan vitamin dan mineralnya yang cukup tinggi.

Kandungan Nutrisi Jantung Pisang

Setiap 100 gram jantung pisang mengandungi khasiat penting untuk tubuh badan seperti berikut :

Kalori : 51 kalori
Protein : 1.5 gram
Karbohidrat : 9.9 gram
Serat : 5.7 gram
Kalsium : 56 miligram
Zat besi : 56.4 miligram
Fosforus : 73.3 miligram
Kalium : 553.3 miligram
Kuprum : 13 miligram
Manganese : 48.7 miligram

Khasiat Jantung Pisang Untuk Kesihatan

Antara kebaikan jantung pisang untuk kesihatan ialah :

1. Melindungi Badan dari Jangkitan

Jantung pisang juga sering digunakan secara tradisional untuk mencegah jangkitan atau merawat luka pada kulit. Sifat antibakteria yang terkandung dalam jantung pisang dikatakan berasal daripada komponen ethanol yang mampu mencegah pembiakan bakteria dalam badan. Ia juga mengandungi khasiat vitamin E yang baik dalam memulihkan jangkitan pada kulit.

Dengan kandungan zat besi yang cukup tinggi iaitu 7 kali ganda melebihi keperluan harian dalam setiap 100 gram, jantung pisang memang terbukti berkesan dalam mencegah masalah kekurangan sel darah merah atau anemia. Kebaikan ini menjadikan jantung pisang sangat baik diamalkan bagi ibu hamil yang sering mengalami masalah kekurangan darah dalam badan.

3. Baik Untuk Sistem Penghadaman

Seorang dewasa disyorkan untuk mengambil 30 gram serat sehari. Dengan kandungan serat terlarut dan tidak terlarut, jantung pisang juga merupakan sumber serat yang cukup baik untuk mencegah pelbagai masalah penghadaman seperti sembelit, kembung perut dan angin.

4. Membantu Menurunkan Berat Badan

Kandungan serat yang optimum dalam jantung pisang juga menjadikan ia sesuai untuk diamalkan bagi individu yang ingin menurunkan berat badan berlebihan. Pengambilan diet tinggi serat membantu seseorang untuk berasa lebih kenyang dengan lebih lama di samping mengurangkan rasa keinginan untuk makan makanan manis.

Bagi mendapatkan kesan yang lebih baik, proses penurunan berat badan perlulah disertakan dengan diet sihat serta gaya hidup aktif.

5. Membantu Mendapatkan Tidur Yang Lebih Berkualiti

Stres sudah menjadi sebahagian daripada realiti kehidupan moden sekarang. Namun, diet tinggi magnesium sedikit sebanyak dapat membantu badan untuk berada di dalam keadaan rehat dan sekaligus mendapatkan tidur yang lebih lena.

Anda boleh cuba amalkan sumber makanan tinggi magnesium seperti jantung pisang untuk kurangkan stres serta dapatkan tidur yang berkualiti.

6. Sumber Kalium Yang Baik

Badan tidak dapat menghasilkan kalium secara semulajadi. Ia perlulah diambil daripada diet harian. Seperti buah pisang, jantung pisang juga kaya dengan kebaikan kalium. Mineral ini sememangnya penting bagi fungsi tubuh seperti sistem penghadaman, kestabilan cecair dalam badan serta mengawal tekanan darah dan meningkatkan kesihatan otot.

7. Baik Untuk Kesihatan Tulang

Menjelang usia semakin meningkat, kesihatan tulang boleh terjejas tanpa pengambilan diet tinggi nutrisi. 100 gram jantung pisang mampu membekalkan sehingga 10% keperluan fosforus harian. Mineral fosforus adalah amat penting bagi membina tulang dan gigi yang kuat. Ia juga penting bagi menyokong perkembangan sel dan tisu dengan sihat.

Memang tidak salah lagi amalan jantung pisang dalam diet harian masyarakat Malaysia secara turun temurun. Ia didapati kaya dengan pelbagai vitamin dan mineral penting seperti serat, kalium, fosforus dan magnesium.

Ia juga sangat baik untuk diamalkan bagi mencegah penyakit seperti sembelit, membantu menurunkan berat badan serta mencegah anemia. Jangan lupa untuk turut amalkan jantung pisang dalam diet harian bagi mendapatkan khasiatnya yang cukup bermanfaat untuk tubuh badan.

Khasiat Makanan yang Lain

Sumber : Health Benefits of Banana Flower